Η Κτηνίατρος της Περιφέρειας «μηδενίζει» τα προηγούμενα δημοσιεύματα τοπικής εφημερίδας για τις ελιές - Ilia.news\nΗ Κτηνίατρος της Περιφέρειας «μηδενίζει» τα προηγούμενα δημοσιεύματα τοπικής εφημερίδας για τις ελιές\nΌλοι διαβάσαμε τις προηγούμενες μέρες δημοσιεύματα τού τύπου «Μαζέψτε γρήγορα τις ελιές» γιατί ειναι άρρωστες κ.τ.λ\nΤο Ilia.news ήταν αποδέκτης πολλών παραπόνων ότι σε καμιά περιοχή δεν υπήρχε πρόβλημα …\nΑπό το ρεπορτάζ που έκανε το Ilia.news, σε όλη σχεδόν την Ηλεία, καταλήξαμε ότι δεν υπήρχε κανένα πρόβλημα με τον καρπό γενικότερα στην Ηλεία και όλοι οι ελαιοπαραγωγοί «έψαχναν» την αιτία των αλλεπάλληλων δημοσιευμάτων.\nΣτα δημοσιεύματα είδαμε όλοι ότι αναφερόταν ένα ελαιοτριβείο…\nΔεν σας κρύβουμε ότι αρχικά οι ελαιοπαραγωγοί ήταν σε μια σύγχυση ,αλλά γρήγορα κατάλαβαν ότι δεν ισχυε κάτι τέτοιο και κάτι <ύποπτο> μάλλον συνέβαινε στα δημοσιεύματα…\nΜας ρωτούσαν οι ελαιοπαραγωγοί, πως να μαζέψουμε τις ελιές και πως ειναι άρρωστες αφού πριν λίγες μέρες ραντίστηκαν ;\nΝα μαζέψουμε το δηλητήριο και να το βάλουμε στα σπίτια μας και στην ευρύτερη αγορά με την πώληση του ;\nΤελικά κάποιοι παίζουν παιχνίδια στις πλάτες των ελαιοπαραγωγών…;\nΤην απάντηση τελικά την έδωσαν οι ειδικοί…Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ κ.Σπυροπούλου Παναγιώτα Κτηνίατρος και ο Σύλλογος γεωπόνων Ηλείας!\n«Η φετινή ελαιοπαραγωγή εξελίσσεται ιδανικά με μηδενικές προσβολές από τον κυριότερο εχθρό της ελιάς, τον δάκο, και με κλιματικές συνθήκες που μέχρι σήμερα δεν ευνόησαν την ανάπτυξη μυκητολογικών ασθενειών (π.χ. γλοιοσπόριο, κερκόσπορα, κυκλοκόνιο κ.α.). Η ποιότητα του παραγόμενου ελαιολάδου αναμένεται να είναι εξαιρετική αφού από οι πρώτες ελαιοποιήσεις οδήγησαν σε παραγωγή εξαιρετικής ποιότητας παρθένο ελαιόλαδο με οξύτητα μεταξύ 0,1 και 0,3.\nΓια οποιαδήποτε πληροφορία μπορείτε να απευθύνεστε στην Υπηρεσία μας στα τηλέφωνα 2621360140, 155».\nΦίλες και φίλοι ελαιοκαλλιεργητές,\nΠλησιάζοντας προς τη συγκομιδή των ελιών, ήδη τα πρώτα αγουρέλαια παρήχθησαν, φαίνεται ότι η φετινή χρονιά δεν θα μας επιφυλάσσει αρνητικές εκπλήξεις όπως η περσινή. Μετά την συνεχή ενημέρωση από μέρους μας, και με την ημερίδα που διοργανώσαμε, αλλά και από τον κάθε συνάδελφο ξεχωριστά, θεωρούμε ότι η πλειονότητα των παραγωγών ενήργησε σωστά παίρνοντας τα κατάλληλα φυτοπροστατευτικά μέτρα.\nΟι κλιματοικές συνθήκες που επικράτησαν τον περασμένο χειμώνα, με τις χαμηλές θερμοκρασίες, αλλά και την άνοιξη και του καλοκαιριού, δεν ήταν ιδιαίτερα ευνοϊκές για την ανάπτυξη μυκήτων και εντόμων. Οι δακοπροσβολές φέτος ήταν αρκετά μειωμένες και με συνδυασμό τους ανοιξιάτικους ψεκασμούς, που προχώρησαν αρκετοί παραγωγοί, για την καταπολέμηση του γλοιοσπορίου και των υπόλοιπων μυκητολογικών ασθενειών,διαπιστώνετα ότι μας έχουν οδηγήσει σε ένα πολύ καλό επίπεδο φυτοπροστασίας.\nΦτάνοντας λοιπόν ένα βήμα πριν τη συγκομιδή, από τις επισκέψεις στους ελαιώνες των συναδέλφων ανά το νομό, μπορούμε να πούμε με βεβαιότητα ότι δεν παρουσιάζονται ανησυχητικά προβλήματα με παθογόνους οργανισμούς που προσβάλλουν τις ελιές. Σε ορισμένες περιοχές μικρή πτώση του ελαιοκάρπου οφείλεται σε προσβολή από πυρηνοτρήτη, που είχε πραγματοποιηθεί το καλοκαίρι, χωρίς όμως σημαντική οικονομική ζημιά.\nΑυτό βέβαια δεν πρέπει να μας κάνει να εφησυχάζουμε σε καμία περίπτωση. Οι συνθήκες που επικρατούν τις τελευταίες ημέρες, υψηλές θερμοκρασίες για την εποχή και αρκετά υψηλή σχετική υγρασία, δημιουργούν προβληματισμό για το πώς θα επηρεάσουν.\nΌσοι λοιπόν ελαιοκαλλιεργητές δεν έχουν λάβει μέτρα φυτοπροστασίας κατά τη φθινοπωρινή περίοδο καλό είναι να συμβουλευτούν τους συναδέλφους γεωπόνους-συνεργάτες τους για να τους προτείνουν τα κατάλληλα μυκητοκτόνα για την καλύτερη δυνατή προστασία της καλλιέργειας τους. Να τονίσουμε για μία ακόμη φορά ότι οποιαδήποτε «μαύρη» ελιά ή ακόμα και σάπια βρεθεί επάνω ή και κάτω από το δέντρο δεν είναι κατά ανάγκη γλοιοσπόριο.\nΕίμαστε σε διαρκή επικοινωνία με το εργαστήριο φυτοπαθολογίας του Γεωπονικού Πανεπιστημίου Αθηνών για τη διεξαγωγή εργαστηριακών αναλύσεων δειγμάτων ελαιοκάρπου. Για οποιαδήποτε νέα εξέλιξη θα σας ενημερώσουμε άμεσα.\nΚλείνοντας θα θέλαμε να τονίσουμε προς όλους τους εμπλεκόμενους φορείς με το ελαιόλαδο, ότι απαιτείται από όλους ψυχραιμία και σωστή ενημέρωση για να μην δημιουργείται πανικός στους παραγωγούς. Ο πανικός είναι ο παράγοντας εκείνος που επιτρέπει στους επιτήδειους να θησαυρίζουν εις βάρος των πολλών και οδηγεί στην μακροχρόνια υποβάθμιση του ¨ ΠΡΑΣΙΝΟΥ ΧΡΥΣΟΥ¨ της περιοχή μας.\nΠροηγούμενο άρθροΕΒΕ Ηλείας επιστολή Νικολούτσου για παρακρατήσεις προμηθευτών του Δημοσίου\nΕπόμενο άρθροΤου βρήκαν μαχαίρι και ένα δενδρύλλιο


ΓΕΝΝΑΙΟΣ & ΕΛΕΥΘΕΡΟΣ - Ολιστικές Προσεγγίσεις\nΓΕΝΝΑΙΟΣ & ΕΛΕΥΘΕΡΟΣ\nΔημήτρης Λιαντίνης, Γενναίος και Ελεύθερος\nΓεννήθηκε στις 23 Ιουλίου του 1942. Το επώνυμό του ήταν Νικολακάκος, το οποίο άλλαξε για να τιμήσει την ιδιαίτερη πατρίδα του, το χωριό Λιαντίνα της Λακωνίας. Τελείωσε το εξατάξιο γυμνάσιο της Σπάρτης. Το 1966 αποφοίτησε από το Τμήμα Φιλολογίας της Φιλοσοφικής Σχολής Αθηνών. Από το 1968 μέχρι το 1970 υπηρέτησε ως φιλόλογος στη Μέση Εκπαίδευση στους Μολάους Λακωνίας. Τον Οκτώβριο του 1970 μετέβη στο Μόναχο, όπου παρέμεινε μέχρι το 1972 και σπούδασε τη γερμανική γλώσσα, διδάσκοντας συγχρόνως ως φιλόλογος στο ιδιωτικό ελληνικό σχολείο της Otto Gesell schaft του Μονάχου. Από το 1973 μέχρι το 1975 υπηρέτησε εκ νέου στη Μέση Εκπαίδευση στις Θεσπιές Βοιωτίας. Το 1975 διορίστηκε βοηθός στο Εργαστήριο Παιδαγωγικής του Πανεπιστημίου Αθηνών. Το 1978 έγινε Διδάκτωρ με βαθμό «άριστα» και θέμα της διδακτορικής διατριβής: «Η παρουσία του ελληνικού πνεύματος στις ελεγείες του Duino του Ράινερ Μαρία Ρίλκε».\nΥπήρξε από το 1975 μέχρι το 1998 βοηθός, επιμελητής, λέκτορας, επίκουρος καθηγητής και αναπληρωτής καθηγητής της Φιλοσοφίας της Aγωγής και της Διδακτικής των ελληνικών μαθημάτων στον Τομέα Παιδαγωγικής του Τμήματος Φ.Π.Ψ. του Πανεπιστημίου Αθηνών. Το 1978-79 με εκπαιδευτική άδεια παρακολούθησε στο Πανεπιστήμιο της Χαϊδελβέργης φιλοσοφία και συγχρόνως δίδασκε σε εντεταγμένο ελληνικό σχολείο στο Λουντβις χάφεν. Εκτός του Πανεπιστημίου στην Ελλάδα δίδαξε στο Μαράσλειο Διδασκαλείο στη Μετεκπαίδευση των δασκάλων, σε διάφορα ΠΕΚ και στη Σχολή της Αστυνομίας.\nΔημήτρης Λιαντίνης: Ελλάδα και ήλιο, ο πρώτος να βλέπω\nΟ Δημήτρης Λιαντίνης υπήρξε αναπληρωτής καθηγητής του τομέα παιδαγωγικής του τμήματος της Φιλοσοφικής Σχολής στο Πανεπιστήμιο Αθηνών. Δίδασκε Φιλοσοφία της Αγωγής και Διδακτική των Αρχαίων και Νέων Ελληνικών. Το πραγματικό του όνομα ήταν Δημ. Νικολακάκος, όμως το άλλαξε με δικαστική πράξη. Δίδαξε στο «Μαράσλειο Διδασκαλείο» αλλά η εξαίρετη πανεπιστημιακή του μόρφωση, τον έκανε να διδάξει στα προγράμματα ¨Εξομείωσης¨ και στα Περιφερειακά Επιμορφωτικά Κέντρα.\nΕξαφανίστηκε αυτοθέλητα την 1η Ιουνίου 1998 σε ηλικία πενήντα έξι χρονών. Στις 4 Ιουλίου 2005 αποκαλύφθηκε ο σκελετός του από τον πιο έμπιστο φίλο του σε μία σπηλιά του Ταϋγέτου.\nΉταν όλα σχεδιασμένα και οργανωμένα, ένα πολύ καλό ¨σχέδιο θανάτου¨, που ο ίδιος είχε καταστρώσει. Την αιτία ¨εξόδου¨ του θα τη δούμε παρακάτω, από το γράμμα που άφησε στη κόρη του Διοτίμα. Διαβάστε το γράμμα γιατί θα σας βοηθήσει στη κατανόηση αλλά και στα συμπεράσματα που θα βγάλετε για τον Δημήτρη Λιαντίνη. Παραθέτω επίσης και διάφορα αποσπάσματα από το βιβλίο του ΓΚΕΜΜΑ για πιστοποίηση και καλύτερη κατανόηση των όσων θα αναφερθούν.\nΕΓΡΑΨΕ ΣΤΗΝ ΚΟΡΗ ΤΟΥ ΔΙΟΤΙΜΑ, ΠΡΙΝ ΦΥΓΕΙ:\nΦεύγω αυτοθέλητα. Αφανίζομαι όρθιος, στιβαρός και περήφανος. Ετοίμασα τούτη την ώρα βήμα βήμα ολόκληρη τη ζωή μου, που υπήρξε πολλά πράγματα, αλλά πάνω από όλα εστάθηκε μια προσεκτική μελέτη θανάτου. Τώρα, που ανοίγω τα χέρια μου και μέσα τους συντρίβω τον κόσμο, είμαι κατάφορτος με αισθήματα επιδοκιμασίας και κατάφασης.\nΠεθαίνω υγιής στο σώμα και στο μυαλό, όσο καθαρά είναι το νωπό χιόνι στα όρη και το επεξεργασμένο γαλάζιο διαμάντι. Να ζήσεις απλά, σεμνόπρεπα και τίμια, όπως σε δίδαξα. Να θυμάσαι ότι έρχουνται χαλεποί καιροί για τις νέες γενεές. Και είναι άδικο και μεγάλο παράξενο να χαρίζεται τέτοιο δώρο της ζωής στους ανθρώπους και οι πλείστοι να ζούνε μέσα στη ζάλη αυτού του αστείου παραλογισμού.\nΝα φροντίσεις να κλείσεις με τα χέρια σου τα μάτια της γιαγιάς Πολυτίμης, όταν πεθάνει. Αγάπησα πολλούς ανθρώπους. Αλλά περισσότερο τρεις. Το φίλο μου Αντώνη Δανασσή, τον αδερφοποιτό μου Δημήτρη Τρομπούκη, και τον Παναγιώταρο, το συγγενή μου, γιο και πατέρα του Ηρακλή.\nΚάποια στοιχεία από το αρχείο μου τα κρατά ως ιδιοκτησία ο Ηλίας Αναγνώστου.\nΝα αγαπάς την μανούλα ως την τελευταία της ώρα. Υπήρξε ένας υπέροχος άνθρωπος για μένα, για σένα και για τους άλλους. ‘Όμως γεννήθηκε με μοίρα. Γιατί της ορίστηκε το σπάνιο, να λάβει σύντροφο στη ζωή της όχι απλά έναν άντρα, αλλά τον ποταμό και τον άνεμο. Το γράμμα του αποχαιρετισμού που της έγραψα το παίρνω μαζί μου.\nΣας αφήνω εσένα, τη μανούλα και το Διγενή, το σπίτι μου δηλαδή, που του στάθηκα στύλος και στέμμα, Γκέμμα πες, σε υψηλούς βαθμούς ποιότητας και τάξης. Στη μεγαλύτερη δυνατή αρνητική εντροπία. Να σώζετε αυτή τη σωφροσύνη και αυτή την τιμή:\nΘα δοκιμάσω να πορευτώ τον ακριβό θάνατο του Οιδίποδα. Αν όμως δεν αντέξω να υψωθώ στην ανδρεία που αξιώνει αυτός ο τρόπος, και ευρεθεί ο νεκρός μου σε τόπο όχι ασφαλή, να φροντίσεις με τη μανούλα και το Διγενή να τον κάψετε σε ένα αποτεφρωτήριο της Ευρώπης.\nΜετά την ανεύρεση του σκελετού, έγιναν ιατροδικαστικές εξετάσεις που κατέληξαν με απόλυτη βεβαιότητα ότι ο νεκρός ήταν ο Λιαντίνης. Όμως άφησαν αναπάντητο το πώς πέθανε, δεδομένου ότι δεν ανευρεθεί στις τοξικολογικές εξετάσεις κάποια ουσία που να επιφέρει τον θάνατο. Άγνωστη είναι και η ακριβής ημερομηνία του θανάτου. Παρότι η επιθυμία του ίδιου ήταν αν βρεθούν τα οστά του να μείνουν στον Ταΰγετο, τελικά ενταφιάστηκαν στις 20 Αυγούστου 2005 στο νεκροταφείο των Κεχρεών Κορινθίας.\nΠηγές : wikipedia, Eoellas, speleology in greece\nΟ ΠΛΩΤΙΝΟΣ & Ο ΑΝΘΡΩΠΟΣ ΠΟΥ ΑΝΑΖΗΤΟΥΣΕ


Προπόνηση Κολύμβησης : Τί μπορώ να κάνω εάν δεν υπάρχει κολυμβητήριο στην πόλη/ νησί μου;\nHome » Blog » Training » Swim » Προπόνηση Κολύμβησης : Τί μπορώ να κάνω εάν δεν υπάρχει κολυμβητήριο στην πόλη/ νησί μου;\nΜία ερώτηση που λαμβάνουμε συχνά είναι αναφορικά με το τι μπορεί να κάνει κάποιος εάν δεν υπάρχει κολυμβητήριο στον τόπο διαμονής του;\nΜπορεί κάποιος να κάνει ολοκληρωμένη προπόνηση τριάθλου ή όχι;\nΘα μπορέσει να βελτιώνεται και στα τρία αθλήματα και να είναι ανταγωνιστικός ή θα πρέπει να κάνει «συντήρηση» στην κολύμβηση;\nΟταν ξεκίνησα το τρίαθλο αυτό δεν ήταν Ολυμπιακό άθλημα (ανακοινώθηκε ότι θα γίενι Ολυμπαικό άθλημα μόλις το 1994) και η αντιμετώπιση του κόσμου ήταν επιεικώς λίγο περίεργη. Σε πολύ γνωστό κολυμβητήριο των Νότιων Προαστίων όταν προσπάθησα να πάρω άδεια λέγοντας ότι είμαι κάνω τρίαθλο και ετοιμάζομαι να τρέξω Ironman η απάντηση ήταν:\n«Τι κάνεις τρίαθλο; Και εγώ παίζω τάβλι».\nH πρόσβαση για τους τριαθλητές ακόμα και σε περιοχές που υπήρχαν κολυμβητήρια ήταν δύσκολη. Στο παρελθόν είτε γιατί δεν είχα πρόσβαση σε κολυμβητήριο είτε γιατί το κολυμβητήριο στο οποίο πήγαινα έκλεινε λόγω βλάβης ή έλλειψης πετρελαίου είχα συμβιβαστεί ότι για κάποιο διάστημα θα έκανα προπόνησης κολύμβησης αποκλειστικά σε θάλασσα.\nΟι συμβουλές που θα μπορούσαμε να δώσουμε σε κάποιον που δεν έχει πρόσβαση σε κολυμβητήριο είναι οι εξής :\nΒλέπουμε την θετική πλευρά, δηλαδή ότι αναγκαζόμενοι να κολυμπάμε συνεχώς σε θάλασσα θα αποκτήσουμε εξαιρετική σχέση με το ανοιχτό νερό. Θα εξιδεικευτούμε στην κολύμβηση σε ανοιχτό νερό.\nΚάνουμε ότι οι χειμερινοί κολυμβητές, δηλαδή καθώς κολυμπάμε συνεχώς προσαρμοζόμαστε στην σταδιακή μείωση της θερμοκρασίας του νερού.\nΧρειαζόμαστε καλό εξοπλισμό για τους μήνες όταν το νερό θα είναι πραγματικά κρύο, δηλαδή καλής ποιότητας wetsuit και φυσικά σκουφάκι από νεοπρέν. Θέλει πολύ προσοχή ώστε να πάρουμε κατάλληλο για καθημερινή χρήση wetsuit με ιδιαίτερη αντοχή.\nΔεν χρησιμοποιούμε το wetsuit τους ζεστούς μήνες δηλαδή Ιούνιο έως Οκτώβριο.\nΕίναι σημαντικό να κάνουμε πολύ καλή προθέρμανση εκτός νερού και ίσως προγραμματίζουμε ένα αερόβιο τρέξιμο πριν την προπόνηση της κολύμβησης.\nΠροσπαθούμε να βρούμε κόλπο όπου το κύμα δεν θα είναι απαγορευτικό για την προπόνησή μας.\nΠρέπει να κολυμπάμε σε ώρες που οι καιρικές συνθήκες (και οι συνθήκες κυματισμού) θα είναι φιλικές και κατάλληλες.\nΔίνουμε έμφαση στους κανόνες ασφάλειας για την κολύμβηση σε ανοιχτό νερό (έχουμε γράψει άλλο άρθρο σχετικά)\nΔεν πρέπει να μπαίνουμε και να κολυμπάμε συνεχόμενα αερόβια αλλά να έχουμε ένα καλά δομημένο πρόγραμμα με προπόνηση σε όλες τις ζώνες προσπαθώντας να βελτιώσουμε όλες τις προπονητικές αξίες.\nΜπορούμε να συμπληρηρώσουμε την προπόνησή μας με κολυμβητικό πάγκο ή ιδανικά εργόμετρο ή λάστιχα.\nΔεν παραμελούμε την τεχνική μας και όπως και εάν κάναμε προπόνηση σε κολυμβητήριο.\n…Δεν ψάχνουμε για δικαιολογίες. Μπορεί να μην είναι ιδανικές οι συνθήκες αλλά σημασία έχει να κάνουμε ότι καλύτερο μπορούμε.\nΚείμενο : Γιάννης Ψαρέλης, Προπονητική Ομάδα Smart Sport/ Athens Triathlon Team & Συντακτική Ομάδα TriathlonWorld.gr & Triathlon.gr (Email :info@triathlonworld.gr)


Ο καθρέφτης και το φως - Abrams Meyer Howard | Public βιβλία\nΡομαντική θεωρία και κριτική παράδοση\nΣύνοψη του βιβλίου "Ο καθρέφτης και το φως"\nΤο βιβλίο του M. H. Abrams "Ο καθρέφτης και το φως" (1953) έχει χαρακτηριστεί ακρογωνιαίος λίθος της νεότερης φιλολογικής επιστήμης και βασικό εγχειρίδιο μελέτης του ρομαντισμού. Πραγματεύεται τη μεγάλη τομή που επέφεραν στην ποίηση και στην κριτική οι νέες ιδέες και αντιλήψεις, που εμφανίστηκαν στο δεύτερο ήμισυ του 18ου αιώνα και αποκρυσταλλώθηκαν στο ρομαντικό κίνημα στις αρχές του 19ου αιώνα. Ο τίτλος του βιβλίου αναφέρεται στις δύο αντιθετικές μεταφορές που χρησιμοποιήθηκαν για να περιγράψουν την τέχνη και τον καλλιτεχνικό νου. Η πρώτη είναι αρχαία (Πλάτωνας) και χαρακτηρίζει την τέχνη ως κάτοπτρο που ανακλά εξωτερικά αντικείμενα. Η δεύτερη είναι νεότερη (ρομαντική) και παρομοιάζει τον νου του καλλιτέχνη με φωτεινή πηγή που συμβάλλει στην αντίληψή του της φύσης και του κόσμου. Ο καθρέφτης είναι η μίμηση. Το φως είναι η αυτενέργεια και η έκφραση του υποκειμένου. Το βιβλίο του Abrams συνέβαλε αποφασιστικά στην αποκατάσταση της εγκυρότητας του ρομαντισμού πενήντα χρόνια μετά την απαξίωσή του από τους μοντερνιστές ποιητές του 20ού αιώνα.\nΣυγγραφέας/εις: Abrams Meyer Howard\nISBN 10: 9602182326


Πλάτων και Αριστοτέλης (και Ακινάτης, Δικαιοσύνη), Γιανναράς Ιδεαλιστής και Πλατωνικός | Pano's Terz blog\nPosted on 17. Januar 2016 by panosterz\nΣτα ευρωπαϊκά πανεπιστήμια σημειώνεται παραδοσιακά εδώ και εκατοντάδες χρόνια προτίμηση για τον Αριστοτέλη , ο οποίος έχει εμπεδώσει μερικές επιστήμες.\nΞεχνούν όμως , ότι ο Αριστοτέλης ήταν στην ιστορία της ανθρωπότητας ο πρώτος Φιλόσοφος-Επιστήμων, ο οποίος έχει δημιουργήσει μίαν διακλαδική ομάδα ερευνητών ( εκπρόσωποι των φυσικών, των κοινωνικών , νομικών, φιλοσοφικών και άλλων κλάδων) . Σχεδόν όλα τα ερευνητικά αποτελέσματα έχουν δημοσιευθεί ως έργα του Αριστοτέλη.\nΟ Πλάτων ήταν ο μόνος αρχαίος Ελληνας Φιλόσοφος, τον οποίο “παραδέχθηκαν” οι Γερμανοί Εθνικοσοσιαλιστές. Τον θεωρούσαν ως παράδειγμα διοίκησης ενός κράτους , δηλαδή τον θεωρούσαν , σε ό,τι αφορά τον ΟΛΟΚΛΗΡΩΤΙΣΜΟ, ως θεωρητικό προπάτορα.\nΕχω ήδη προ 35 ετών διαπιστώσει, ότι μεταξύ του Πλάτωνα και του Κονφούκιου υπάρχουν ομοιότητες αντιλήψεων !\nΟι εργαζόμενοι είναι υποχρεωμένοι να συντηρούν τους άρχοντες και τους φύλακες.\nΤο ινδουϊστικό σύστημα των καστών (Rig Veda, χίλια έτη προ του Πλάτωνα)\n1. Brahmanas : σοφοί, ιερατείο\n2. Kshatriyas : μαχητές, ηγεμόνες, ανώτεροι υπάλληλοι\n4. Shudras : χειροτέχνες, μεροκαματιάρηδες.\nΕγείρεται το εύλογο ερώτημα : Ποια είναι η σχέση μεταξύ των τάξεων του Πλάτωνα και των καστών του Ινδουϊσμού ;\nΠοιός από τους δύο είναι πιό σπουδαίος ;\nΚατά τη γνώμη μου είναι ο Αριστοτέλης ο μεγαλύτερος Φιλόσοφος της ανθρωπότητας μεν , αλλά ήταν ο πρώτος που είχε ιδρύσει μία διακλαδική ομάδα ερευνητών και πέραν τούτου όλα τα αποτελέσματα των ερευνών έγιναν γνωστά ως έργα του Αριστοτέλη.\nΣε πάρα πολά πανεπιστημιακά εγχειρίδια σε διαφορετικές επιστήμες αναφέρεται ήδη στις πρώτες σελίδες ο Αριστοτέλης, ενώ ο Πλάτων έχει, όπως φαίνεται, ξεχασθεί.\nΑλλοι πάλι αναφέρουν τον Πλάτωνα ως τον μεγαλύτερο Φιλόσοφο.\nΟι υλιστές φιλόσοφοι πάλι αναγνωρίζουν πρωτίστως τον Δημόκριτο σύμφωνα με τα σημερινά κριτήρια ως τον πιό επιστημονικό φιλόσοφο και απορρίπτουν τον Πλάτωνα.\nΟι μεγαλύτεροι θαυμαστές του Πλάτωνα ήταν οι Γερμανοί εθνικοσοσιαλιστές, γιατί τους άρεσε η απόρριψη της Δημοκρατίας και της ατομικής ελευθερίας εκ μέρους του Πλάτωνα καθώς και η τάση του σε ολοκληρωτισμό.\nΑλλά το πιό σημαντικό έγκειται στο γεγονός, ότι πρόκειται για ΕΛΛΗΝΕΣ.\nΗ σωτηρία θα βρεθεί μέσω του συνεπούς εξευρωπαϊσμού, εξορθολογισμού και εκσυγχρονισμού όλης της παιδείας , της κοινωνίας και του κράτους.\nΟλά αυτά στηρίζονται στον ΕΥΡΩΠΑΙΚΟ ΔΙΑΦΩΤΙΣΜΟ, ο οποίος εμπεριέχει και το ΑΡΧΑΙΟ ΕΛΛΗΝΙΚΟ ΠΝΕΥΜΑ, το οποίο δυστυχώς έχει εγκαταλείψει ήδη προ δύο χιλιάδων ετών την Ελλάδα και έφυγε εσαεί για την Ευρώπη (Στέλιος Ράμφος).\nΠλάτων, εμπεδωτής του ολοκληρωτισμού\nΗδη έχω αποδείξει στην Καθημερινή σε ένα\nειδικό σχόλιο, ότι μεταξύ του κατά πολύ\nπροηγηθέντος ινδουιστικού συστήματος\nπερί των καστών και του πλατωνικού\nκοινωνικοπολιτικού συστήματος υφίστανται\nμεγάλες ομοιότητες σε όρους, ιεράρχηση\nκλπ. Ο Πλάτων ήταν στην Ευρώπη ,\nόπως και ο Κονφούκιος στην Απω Ανατολή,\nο εμπεδωτής της ολοκληρωτικής σκέψης\nκαι του ολοκληρωτικού συστήματος.\nΠέραν τούτου ήταν μεγάλος αντίπαλος\nτης δημοκρατίας και της ελευθερίας\nκαθώς και εκπρόσωπος του δουλοκτητικού\nΟ Πλάτων ήταν ο μόνος\nΕλληνας Φιλόσοφος,τον οποίο έχουν λόγω\nτου ολοκληρωτισμού του παραδεχθεί οι\nΑυτό όμως δεν μειώνει τον ρόλο του στην\nπαγκόσμια Φιλοσοφία. Σε σύγκριση με\nαυτόν είναι όμως ο πρώην μαθητής του Αριστοτέλης διεθνώς πιό γνωστός ,πιό σημαντικός και μεισχυρότερη φιλοσοφική ακτινοβολία.\nΑντιπαράθεση με Χρήστο Γιανναρά ( άρθρο « Η ολιγάρκεια αποκλείει τις λύσεις» στην Καθημερινή , 16.2.14 )\nΑπό τα γραφόμενα του κ. Γιανναρά απορρέει το συμπέρασμα, ότι αυτός έχει επηρεασθεί στην σκέψη και στην βασική προσέγγιση σε θεωρητικά καθώς και σε πολιτικά ζητήματα από τον μεγάλο φιλόσοφο και σημαντικότατο εκπρόσωπο του αρχαίου ελληνικού ιδεαλισμού και αντιπάλου του δημοκρατικού συστήματος και των ελυθεριών των πολιτών Πλάτωνα, ίσως γιατί εθύς εξ αρχής η Ορθοδοξία έχει παραλάβει καθοριστικά θεωρήματα του Πλάτωνα πρωτίστως για να εμπλουτίσει και να δικαιολογήσει φιλοσοφικά το χριστιανικό δόγμα. Θα ήταν τελείως ακατανόητο, εάν εστίαζε η Ορθοδοξία την θεολογία της στον υλιστή Δημόκριτο, στον κοινωνιολόγο και εμπεδωτή της θεωρίας του συμφέροντος Επίκουρο ή στον ανθρωποκεντριστή Πρωταγόρα.\nΔεν είναι επιδίωξη του παρόντος σχόλιου να κάνουμε εμθριθείς μελέτες περί της αρχαίας ελληνικής φιλοσοφίας, αλλά να αναφέρουμε σε στενή σχέση με το θέμα του άρθρου μόνον μερικά ουσιώδη στοιχεία της φιλοσοφικής και μεθοδικής σκέψης των δύο κορυφαίων φιλοσόφων.\nα ) Ιδεαλισμός, εξωπραγματικότητα και ενασχόληση με τις μεγάλες και αιώνιες ουτοπίες.\nβ ) Εξεύρεση του αιώνιου, τέλειου και απόλυτου, δηλαδή του ανέφικτου ( ο Παρμενίδης επίσης : ο κόσμος των ιδεών είναι άφθαρτος και τέλειος). Συγκεκριμένα πρόκειται κυρίως για την απόλυτη αλήθεια,την απόλυτη δικαιοσύνη σύμφωνα με την άποψή του ( δίκαιο είναι ό,τι εμπεριέχει ο νόμος, την ίδια άποψη έχει διατυπώσει και ο μεγάλος κινέζος θεωρητικός αλλά και άκρως ρεαλιστής Κονφούκιος) και την την απόλυτη αρετή (ηθική ).\nγ ) Στην πολιτεία του (κράτος) είναι οι φιλόσοφοι (άριστοι , επαίοντες) οι κυβερνήτες και οι άλλοι (φρουροί/στρατιώτες, δημιουργοί ) θα υπακούουν σε αυτούς). Το διοικητικό του σύστημα αναδεικνύει ομοιότητες με το ινδουιστικό ( Brahman, Ksatrya etc.).\nΕχουμε διαπιστώσει προ πολλών ετών και εφαρμόζουμε συστηματικά στα επιστημονικά συγγράμματα την βασική του μέθοδο.\nα ) Κατ αρχάς θέαση της πραγματικότητας (φύση, κοινωνία, πόλις, νόμοι).\nβ ) Μελέτη των συγγραμμάτων άλλων ειδικών περί της πολυποίκιλης πραγματικότητας.\nγ ) Συμπεράσματα επί τη βάσει της λογικής, στην οποία σε γενικές γραμμές ανήκει και η «Αρχή της μεσότητος» (διεθνής terminus technicuς), «…μέσον τε και άριστον, όπερ εστί της αρετής»( 1106b) και «Οτι δεί το μέσον αιρείσθαι και μή την υπερβολήν μηδέ τήν έλλειψιν, τό δέ μέσον εστίν ώς ό λόγος ό ορθός λέγει» Αριστοτέλη (Ηθ. Νικομ. 1138b, 18-20), (γνωστή επίσης σαν «χρυσή τομή ( μετάφραση από το λατινικό „aurea mediocritas», αλλά αυτό στηρίζεται στην «Αρχή της μεσότητος» του Αριστοτέλη).\nΣτο σύγγραμμά του «Πολιτική» εφαρμόζει αυτήν την αρχή στην πολιτική ζωή : Οχι τα άκρα ολιγαρχία και τυραννίς, αλλά δημοκρατία ως το μέσον. Η ουσία της «χρυσής τομής» έγκειται πρωτίστως στην απόρριψη και αποφυγή των υπερβολών, κάτι που είναι σύμφωνα με τον Αριστοτέλη μία αρετή και εκτός τούτου ανταποκρίνεται πλήρως στον «ΟΡΘΟΝ ΛΟΓΟΝ». Τον ξανακάλυψε η Ευρώπη ύστερα από περίπου δύο χιλιάδες χρόνια (ius rationis) !\nΕφαρμόζοντας τις αναφερθείσες καθοριστικές σκέψεις των δύο γιγάντων της παγκόσμιας φιλοσοφίας επί μερικών συγκεκριμένων προβλημάτων στα άρθρα του κ. Γιανναρά διαπιστώνουμε τα εξής :\nα ) Η μεθοδική και μεθοδολογική πτυχή της προσέγγισης του κ. Γιανναρά είναι μάλλον πλατωνική, ουτοπική και εκτός τούτου μή πειστική. Ο βασικός πυλώνας της είναι η υπερβολή , η αποία αντιτίθεται στις αρχές της λογικής σκέψης , στο „common sense“ („κοινός νους») καθώς και στους αιώνιες νομοτελειακούς κανόνες της μητέρας φύσεως. Η υπερβολή αποτελεί par excellence μίαν Υβριν, η οποία επιφέρει την Νέμεσιν.\nΠροτιμούμε την διεθνώς αναγνωρισμένη ρεαλιστική μεθοδολογία του Αριστοτέλη, ιδιαιτέρως την «Αρχή της μεσότητος» η οποία εκφράζει λογικότητα , φυσικότητα και από πρακτική άποψη κανονικότητα. Αυτή η εκπληκτική ανακάλυψη του Αριστοτέλη μπορεί να συμβάλλει στην επίλυση ιδιαιτέρως κοινωνικοπολιτικών προβλημάτων.\nΔεν είναι λοιπόν λογικά σωστό, να διατυπώσουμε την ακραία αντίληψη „homo homini lupus“ (Plautus, «ο άνθρωπος είναι για τον άνθρωπο λύκος») ή ακριβώς το αντίθετο «homo res sacra homini“(Seneca, . «ο άνθρωπος είναι για τον άνθρωπο άγιος»). Ούτε το ένα , ούτε το άλλο είναι με τόσο απόλυτο νόημα σωστό. Στην αντικειμενική αλήθεια και όχι σε αστερισμούς αορίστων ιδεών είναι το μέσον ποιό κανονικό και σωστό.\nΤο ίδιο ισχύει και για τους πολιτικούς : Δεν είναι όλοι ανίκανοι, σπιθαμιαίοι, διεφθαρμένοι και καθάρματα, ούτε είναι όλοι προσωποποίηση της ευφυϊας, της εργατικότητας και της διοικητικής ικανότητας. Εδώ πρέπει από το ένα μέρος να εφαρμόσουμε τον μεθοδολογικό κανόνα της διαφοροποίησης και από το άλλο μέρος να εξεύρουμε τον κανονικό και κατάλληλο πολιτικό, ο οποίος ούτε μπορεί, ούτε είναι ανάγκη να ανήκει στους «αρίστους».\nβ ) Ο άριστος άνήρ πολιτικός είναι μία ποιητική εξιδανίκευση του ικανού και ΚΑΤΑΛΛΗΛΟΥ ατόμου για την εξεύρεση και ειδικά για την επίλυση υπαρχόντων κοινωνικοπολιτικών προβλημάτων. Εδώ πρόκειται για πολιτικό με βούληση, δυναμικότητα και διοικητικές ικανότητες και όχι για έναν φιλόσοφο, ο οποίος μπορεί το πολύ να συμβουλεύσει κατάλληλα τον υπέυθυνο πολιτικό, όπως π.χ. επιτυχέστατα ο Αναξαγόρας τον μεγαλύτερον πολιτικόν άνδρα της αρχαιότητας Περικλή. Οποιος είχε την ευκαιρία να επεξεργασθεί εξειδικευμένες γνωματεύσεις για πολιτικούς κλπ., ξέρει ότι υφίσταται μία μεγάλη διαφορά μεταξύ του επιστήμονα και του πολιτικού.\nΕν ολίγοις, η επανειλλημμένα διατυπωθείσα\nάποψη του κ. Γιανναρά περί της ανάληψης του κυβερνείν μίας χώρας από τους αρίστους, είναι εξιδανικευμένη, εξωπραγματική και εσφαλμένη. Αρκεί να έχει ο πολιτικός τις κατάλληλες και απαραίτητες προϋποθέσεις για μίαν επιτυχή σταδιοδρομία αυτονοήτως στο «συμφέρον του συνόλου ( Δημόκριτος ) και για το «κοινόν καλόν « ( Αριστοτέλης ).\nγ ) Η άκρως αρνητική αντίληψη περί του συμβιβασμού σε κοινωνικοπολιτικά θέματα δεν πείθει και δεν ανταποκρίνεται σε ένα δημοκρατικό σύστημα, γιατί ο συμβιβασμός αποτελεί αποτέλεσμα του διαλόγου και τελικά της σύγκλισης των βασικών και θεμιτών συμφερόντων των ελεύθερων πολιτών . Γνωρίζουμε κάλλιστα, ότι μόνον τα ολοκληρωτικά καθεστώτα απορρίπτουν αναφανδόν τον συμβιβασμό.\nΣτον πολιτικό βίο της Ελλάδας ισχύει αυτή η διαπίστωση και για την μαρξιστική, την λενινιστική και σε μεγάλο βαθμό για την νεοσταλινική Αριστερά, η οποία είναι ολοκληρωτική, εξωπραγματική και τελείως ανίκανη και ακατάλληλη να κυβερνήσει μίαν πολιτισμένη χώρα.\nΠαρεμπιπτόντως επισημαίνουμε, ότι ο συμβιβασμός αποτελεί στις διεθνείς διακρατικές σχέσεις την conditio sine qua non (τελείως απαραίτητη προϋπόθεση) για την επίτευξη διεθνών συμβάσεων. Περί αυτού υφίσταται μία επεξεργασμένη Θεωρία της συμβάσεως σαν αναπόσπαστο στοιχείο της Θεωρίας των διεθνών σχέσεων.\nΣαν πολιτικά ουδέτερος δεν θέλω να βγάλω συμπεράσματα για τα ελληνικά κόμματα και τους πολιτικούς. Και όμως προσπάθησα να συντάξω το παρόν σχόλιο sui generis έτσι ώστε ο καθείς αναγνώστης να είναι σε θέση να βγάλει τα δικά του συμπεράσματα.\nΔημοσιευθέν στην ηλεκτρονική έκδοση της Καθημερινής ( 22.2.14 ).\nΑριστοτέλης , “Αγιος Θωμάς” και η ΔΙΚΑΙΟΣΥΝΗ\nΠρωτίστως η Θεωρία περί της Δικαιοσύνης του Αριστοτέλη, ελάχιστα παραλλαγμένη από τον “Αγιο Θωμά”, εσιαζόταν στο επίκεντρο μίας διδακτορικής διατριβής ενός πρώην απόφοιτου ενός Πανεπιστημίου Ιησουϊτών, κατόπιν του δικού μας Πανεπιστημίου και πρώην υπουργού από την Μοζαμβική που κατείχε σχετικά καλά τα Αρχαία Ελληνικά και αυτονοήτως άριστα τα Λατινικά ( 12 ξένες γλώσσες ).\nΗ διατριβή έχει συγγραφεί υπό την πενταετή επιστημονική εποπτεία μου στα πλαίσια της Φιλοσοφίας του Διεθνούς Δημοσίου Δικαίου και έχει υπερασπισθεί με magna cum laude.\nΛόγω των ικανοτήτων του ήταν επί χρόνια και ιδιαιτέρως στην δεκαετία του 80 επίσημος εκπρόσωπος στις διεθνείς διασκέψεις όλης της Αφρικής για την επεξεργασία της τεράστιας Διεθνούς Συνθήκης περί το Δικαίου της Θαλάσσης (311 άρθρα συν άλλων ντοκουμέντων).\nΣτηριζόμενος στον Αριστοτέλη και στον “Αγιο Θωμά” κατόρθωσε να εμπεδωθούν νέοι κανόνες προς όφελος των αναπτυσσόμενων χωρών. Δηλαδή επρόκειτο για αξιοποίηση της Φιλοσοφίας του Δικαίου και συγκεκριμένα γνώσεων του Αριστοτέλη περί της σχέσης μεταξύ της Ισότητας και της Δικαιοσύνης ( «Οίον δοκεί ίσον το δίκαιον είναι, και έστιν, αλλ’ ου πάσιν αλλά τοις ίσοις και το άνισον δοκεί δίκαιον είναι, και γαρ έστιν, αλλ’ ου πάσιν αλλά τοις ανίσοις(Πολιτικά Γ, 9, 1280α, 10-13).\nΣυμπέρασμα για το Διεθνές Δημόσιο Δίκαιο : Τα κράτη είναι μεν νομικά ίσα, αλλά μεταξύ των σημειώνονται τεράστιες διαφορές. Η εφαρμογή ίσων κανόνων επί αυτών θα είχε ως αποτέλεσμα την αδικία, Γι αυτό θα ήταν δικαιότερο να εφαρμοσθούν σε άνισα κράτη διαφορετικοί κανόνες. Αυτό ήταν το καθοριστικό επιχείρημα τoυ Δρ Eduardo Koloma από τη Μοζαμβική. Η επιτυχία ήταν εκπληκτική : ολόκληρο κεφάλαιο ειδικά για τις αναπτυσσόμενες χώρες. Τον ρώτησαν , πού σπούδασε και ποιός ήταν ο καθηγητής του.\nΛοιπόν : Ενας ιδιαίτερος Αφρικανός σπουδάζει κοντά σε Ελληνα πανεπιστημιακό στο πανεπιστήμιο της Λειψίας και συγγράφει υπό την εποπτεία αυτού διδακτορική διατριβή. Μαθαίνει από τον Ελληνα αυτά που έγραψε προ 2400 ετών ο αιώνιος Ελληνας Φιλόσοφος Αριστοτέλης και τα αξιοποιεί διεθνώς συμβάλλοντας έτσι στην περαιτέρω εξέλιξη του Διεθνούς Δημοσίου Δικαίου και στην εμπέδωση του Διεθνούς Δικαίου της Θαλάσσης.Τον ρώτησαν , πού τα σπούδασε αυτά και ποιός ήταν ο καθηγητής του.\nΚαθημερινή (3.1.16, 6.8.17)\nΔιεθνές Δημόσιο Δίκαιο :\nΤα κράτη είναι μεν νομικά ίσα, αλλά μεταξύ των σημειώνονται τεράστιες διαφορές. Η εφαρμογή ίσων κανόνων επί ανίσων κρατών θα είχε ως αποτέλεσμα την αδικία. Γι αυτό θα ήταν δικαιότερο να εφαρμοσθούν σε άνισα κράτη διαφορετικοί κανόνες.\nΠρόκειται για την αξιοποίηση της γνωστής άποψης του Αριστοτέλη γύρω από την σχέση μεταξύ της ισότητας και της δικαιοσύνης.\nΣτην περίπτωσή μας δεν είναι δίκαιο να έχουν ο σεβόμενος το Διεθνές Δίκαιο (Ελλάδα) και ο καταπατών το Διεθνές Δίκαιο Δίκαιο ίση μεταχείριση.\nα) Η πολιτική των “ισων αποστάσεων’” έναντι της Ελλάδας και της Τουρκίας αποτελεί μεγάλη αδικία προς την Ελλάδα.\nβ) Η ελληνική κυβέρνηση είναι υποχρεωμένη να δείξει στις σχέσεις της με τους συμμάχους μεγαλύτερη ΑΥΤΟΠΕΠΟΙΘΗΣΗ. Καθημερινή (16.2.18)\nΙδέ για τους ενδιαφερόμενους γερμανομαθείς μία συστηματική συγκριτική μελέτη περί της δικαιοσύνης ( Αρχαία Μέση Ανατολή, , Ελλάς , Ρώμη, Αρχαία Κίνα) σε «Menschen- und Gesellschaftsbilder, Rechts-und Gerechtigkeitsvorstellungen…, 4o Kεφάλαιο) στο Μπλογκ μου. Καθημερινή (22. 3.15)\nΑρχαία Γνωμικά (διεθνώς) περί την δικαιοσύνη\nThis entry was posted in Uncategorized and tagged Πλάτων Αριστοτέλης by panosterz. Bookmark the permalink.


ΑΘΛΗΤΙΚΟΙ ΨΙΘΥΡΟΙ: Στο… βάθρο ο Σπανούλης!!\n«Αυτή είναι η φυσιολογική κατάσταση για την Εθνική...\nΙβάνοβιτς: «Σημαντική η στενή σχέση ομάδας-κόσμου»...\nΈγραψε ξανά ιστορία ο Βασίλης Σπανούλης! Ο αρχηγός του Ολυμπιακού πέτυχε 13 πόντους απέναντι στην Νεπτούνας και πλέον είναι τρίτος σκόρερ στην ιστορία της Ευρωλίγκας.\n«Σκαρφαλώνει» συνεχώς ο Βασίλης Σπανούλης! Αφότου λοιπόν ξεπέρασε τον Μάικ Μπατίστ στη λίστα με τους κορυφαίους σκόρερ της Ευρωλίγκας, σήμερα ήταν η ώρα του Γιάκα Λάκοβιτς να... φάει τη σκόνη του αρχηγού του Ολυμπιακού!\nΟ Σλοβένος γκαρντ έχει 2524 πόντους στην κορυφαία ευρωπαϊκή διοργάνωση, ο V-Span είχε δύο λιγότερους μέχρι σήμερα, ωστόσο με τους 13 που σημείωσε απέναντι στη Νεπτούνας, έφτασε τους 2535 και άφησε πίσω του για τα καλά, τον άλλοτε συμπαίκτη του στον Παναθηναϊκό.\nΈτσι, ο 32χρονος γκαρντ ανέβηκε μόνος τρίτος και κυνηγάει πλέον τον Μάρκους Μπράουν που έχει σταματήσει στους 2739, δείχνοντας πως είναι θέμα χρόνου να... κατακτήσει το «αργυρό μετάλλιο»! Πάντα στην κορυφή -και με διαφορά- βρίσκεται ο Χουάν Κάρλος Ναβάρο, έχοντας ήδη φτάσει τους 3546 και... συνεχίζει με την φανέλα της Μπαρτσελόνα.


Android: Εφαρμογή Trust Go Mobile Security 2020\nAndroid: Εφαρμογή Trust Go Mobile Security\nΝωρίτερα αυτό το μήνα κάναμε μια σειρά που κάλυπτε τις πιο δημοφιλείς δωρεάν εφαρμογές Android Security και στη συνέχεια τις συγκρίναμε για να δούμε ποια ήταν η καλύτερη. Το TrustGo Antivirus ήταν μια εφαρμογή που παραβλέψαμε εκείνη τη στιγμή και αφού το δοκιμάσα ανακάλυψα ότι είναι καλύτερη από πολλούς από τους ανταγωνιστές. Η εφαρμογή λειτουργεί ομαλά, δεν έχει δυσάρεστες εκπλήξεις στον τοίχο και διαθέτει ενσωματωμένα βοηθητικά προγράμματα.\nΛοιπόν, ποιες δυνατότητες προσφέρει η TrustGo Mobile Security στους χρήστες; Αυτή είναι η λίστα:\nAntivirus Scanner Διαχείριση συστήματος Προστασία περιήγησης στο Web Διαχείριση δικαιωμάτων εφαρμογής (μόνο για ανάγνωση) Δημιουργία αντιγράφων ασφαλείας δεδομένων Ανάκτηση λανθασμένων συσκευών και απομακρυσμένη σβήσιμο Ιστορικό αναζήτησης Εκκαθάριση Πιστοποιημένες ασφαλείς εφαρμογές\nΠαρακάτω θα εξετάσουμε και θα αναλύσουμε κάθε λειτουργία.\nΣαρωτής ασφάλειας εφαρμογών Antivirus\nΔιαχείριση συστήματος και δημιουργία αντιγράφων ασφαλείας δεδομένων\nΟ διαχειριστής συστήματος περιλαμβάνει μια εφαρμογή διαχείρισης και μια ενότητα παρακολούθησης. Ο Διαχειριστής εφαρμογών είναι σχεδόν το ίδιο με αυτό που βλέπετε στη διεπαφή Android, αλλά είναι ωραίο να το έχετε όλα σε ένα εδώ. Η μονάδα παρακολούθησης σάς επιτρέπει να παρακολουθείτε πόσα δεδομένα χρησιμοποιείτε κάθε μήνα, τι καταναλώνει όλη την μπαταρία σας και πόση μνήμη χρησιμοποιεί το τηλέφωνό σας. Μου αρέσει που σας επιτρέπει να σκοτώσετε όλες τις εφαρμογές στο παρασκήνιο και να ελευθερώσετε τη μνήμη.\nΔεν μου αρέσει ότι η οθόνη δεδομένων δεν υποστηρίζει δεκαδικά ψηφία σε GB. Αυτό σημαίνει ότι εάν έχω ένα όριο δεδομένων 2,5 GB, πρέπει πρώτα να το μετατρέψω σε MB και μετά να το εισαγάγω. Μια τέτοια μετατροπή μπορεί να είναι πόνος για οποιονδήποτε χωρίς αριθμομηχανή και γνώση πόσων MB είναι σε GB. Για παράδειγμα 2,5 GB = 2560 MB. Δεν είναι μεγάλη υπόθεση, αλλά είναι μία από αυτές τις μικρές λεπτομέρειες που δεν θα ήταν δύσκολο να διορθωθούν. Η οθόνη επίσης δεν διακόπτει δεδομένα στη συσκευή σας μόλις φτάσετε το όριο, σας ειδοποιεί μόνο αν πλησιάζετε το όριο όταν φτάσετε το 90% του μηνιαίου ορίου.\nΤο σύστημα Data Backups λειτουργεί αρκετά καλά. Θα υποστηρίζει επαφές, μηνύματα κειμένου (SMS) και ιστορικό κλήσεων. Αυτή θα είναι πιθανώς η εφαρμογή μου για την δημιουργία αντιγράφων ασφαλείας και των τριών αυτών προτού αναβοσβήσω το τηλέφωνο σε νέο rom ή μετάβαση σε νέο τηλέφωνο. Η TrustGo έχει μια μεγάλη πολιτική απορρήτου στους Όρους Παροχής Υπηρεσιών της, όπου υπόσχεται ότι τα δεδομένα που δημιουργείτε αντίγραφα ασφαλείας είναι κρυπτογραφημένα και δεν κοινοποιούνται ποτέ (εκτός εάν απαιτείται από το νόμο κ.λπ.). Δεν θα δημιουργεί αντίγραφα ασφαλείας εικονομηνυμάτων, αλλά κρυπτογραφεί όλα τα δεδομένα σας χρησιμοποιώντας AES 256-bit μέσω HTTPS. Επί του παρόντος, η TrustGo υποστηρίζει απεριόριστη δημιουργία αντιγράφων ασφαλείας δεδομένων, αλλά αυτό μπορεί να αλλάξει καθώς ο Jerry Yang, VP of Engineering, δήλωσε ότι ενδέχεται να χρειαστεί να "ορίσει ένα όριο στο μέλλον καθώς προσθέτουμε νέα στοιχεία που μπορούν να δημιουργήσουν αντίγραφα ασφαλείας των χρηστών."\nΑσφαλής περιήγηση στο Web, Ασφαλής περιήγηση στο Google Play;\nΤο TrustGO έχει μια ενδιαφέρουσα δυνατότητα που δεν έχω δει σε άλλες εφαρμογές ασφαλείας Android. Παρέχει ένα buffer ανάμεσα σε εσάς και το Google Play Android Market με τη λειτουργία αναζήτησης εφαρμογών. Όταν το χρησιμοποιείτε για να αναζητήσετε μια εφαρμογή, θα εμφανίζεται πράσινο κείμενο "Πιστοποιημένο" δίπλα σε ορισμένες από τις εφαρμογές. Εκείνοι με το Πιστοποιημένο λογότυπο έχουν δοκιμαστεί από την TrustGo και θεωρούνται απολύτως ασφαλείς για λήψη. Ωστόσο, δεν αξιολογεί τις εφαρμογές με βάση την παραβίαση απορρήτου όπου μια εφαρμογή μπορεί να παρακολουθεί τα προσωπικά σας δεδομένα. Έτσι, γενικά, είναι απλώς ένας προληπτικός ανιχνευτής ιών για την αγορά του Google Play.\nΗ λειτουργία Ασφαλής περιήγηση στο Web λειτουργεί με το προεπιλεγμένο πρόγραμμα περιήγησης ιστού Android και ελέγχει κάθε διεύθυνση URL που επισκέπτεστε σε μια βάση δεδομένων ιστότοπων που είναι γνωστό ότι προσπαθούν να μολύνουν το τηλέφωνό σας με κακόβουλο λογισμικό ή να κλέβουν κωδικούς πρόσβασης λογαριασμού. Για να το δοκιμάσετε, μπορείτε να δοκιμάσετε να επισκεφθείτε:\nαπό το τηλέφωνό σας Android.\nΑναφορά δικαιωμάτων Android\nΤο Privacy Guard δεν κάνει πολλά. Εμφανίζει απλώς ποια δικαιώματα εκχωρούνται σε κάθε εφαρμογή που έχετε εγκαταστήσει στο τηλέφωνό σας Android. Οι εφαρμογές κατηγοριοποιούνται βάσει των αδειών που έχουν εκχωρήσει. Αφού το έψαξα, δεν μπορώ παρά να αισθάνομαι λίγο παρανοϊκό ότι δώδεκα διαφορετικές εφαρμογές έχουν πρόσβαση στη λίστα επαφών μου.\nΓόμα αυτοπροστασίας και ιστορικού αναζήτησης\nΣτην οθόνη ρυθμίσεων της εφαρμογής, μπορείτε να ορίσετε το TrustGo ως διαχειριστή συσκευής. Αυτό σημαίνει ότι η εφαρμογή δεν μπορεί να απεγκατασταθεί έως ότου καταργηθεί ως διαχειριστής συσκευής. Αυτό σημαίνει επίσης ότι η εφαρμογή μπορεί να πραγματοποιήσει Επαναφορά εργοστασιακών ρυθμίσεων στο τηλέφωνό σας ή να αλλάξει τον κωδικό πρόσβασης κλειδώματος οθόνης. Παρατήρησα ότι η δυνατότητα απομακρυσμένου κλειδώματος τηλεφώνου δεν λειτουργεί τόσο καλά εκτός αν ενεργοποιήσετε το TrustGo ως Διαχειριστής συσκευών. Χωρίς την άδεια βελτίωσης, το κανονικό απομακρυσμένο κλείδωμα εξακολουθεί να επιτρέπει σε έναν εισβολέα τηλεφώνου να έχει πρόσβαση στην αρχική οθόνη και στη γραμμή ειδοποιήσεων.\nΤο κουμπί Εκκαθάριση ιστορικού αναζήτησης είναι απλώς μια ωραία δυνατότητα μπόνους που διαθέτει η εφαρμογή - διαθέσιμη μόνο στο μενού ρυθμίσεων.\nΛείπει η ανάκτηση συσκευής\nΑυτή είναι η αγαπημένη μου λειτουργία σε οποιαδήποτε εφαρμογή ασφαλείας Android. Είναι απλώς απαραίτητο για όλα τα τηλέφωνα Android. Εάν δεν έχετε ρυθμίσει αυτό το τηλέφωνό σας, πρέπει να το λάβετε, ανεξάρτητα από την εφαρμογή που χρησιμοποιείτε για να τη ρυθμίσετε. Η δυνατότητα προστασίας συσκευών της TrustGo σάς επιτρέπει να συνδεθείτε στον ιστότοπό της και να αποκτήσετε πρόσβαση στην ακριβή τοποθεσία του τηλεφώνου σας. Ωστόσο, για ακριβή τοποθέτηση της θέσης, απαιτείται να παραμένει αναμμένο το εσωτερικό GPS ανά πάσα στιγμή. Αυτό μπορεί να είναι εξαντλητής μπαταρίας και δεν υπάρχει απομακρυσμένη μέθοδος ενεργοποίησης του GPS στο TrustGo.\nΑκολουθεί ένα στιγμιότυπο οθόνης του διαχειριστή της λείπουν συσκευής στον ιστότοπο της TrustGo. Εάν το GPS είναι ενεργοποιημένο, θα πάρει τις ακριβείς συντεταγμένες του τηλεφώνου σας σε έναν χάρτη Google. Μπορεί επίσης να κλειδώσει από απόσταση το τηλέφωνο, να ηχήσει συναγερμό ή να πραγματοποιήσει επαναφορά εργοστασιακών ρυθμίσεων.\nΔυστυχώς, δεν μπόρεσα να χρησιμοποιήσω τη δυνατότητα Candid Camera στο SPH-D710 (Samsung Galaxy II Epic Touch). Ωστόσο, πρέπει να λειτουργεί στα περισσότερα άλλα τηλέφωνα. Η μέθοδος που χρησιμοποιεί όπως περιγράφεται είναι όταν το τηλέφωνό σας είναι κλειδωμένο, εάν κάποιος εισαγάγει έναν λανθασμένο κωδικό ξεκλειδώματος 3 φορές, τότε θα χρησιμοποιήσει την μπροστινή κάμερα για να τραβήξει μια φωτογραφία του απόπειρου εισβολέα. Ενώ αυτή η λειτουργία είναι χρήσιμη υπό την ιδανική περίπτωση που ένας κλέφτης τηλεφώνου θα το έκανε αυτό, θα προτιμούσα να συμβεί στην πρώτη προσπάθεια ξεκλειδώματος. Ή ακόμα καλύτερα, προσθέστε μια απομακρυσμένη εντολή, ώστε να μπορείτε να τραβήξετε φωτογραφίες από τον κάτοχο του τηλεφώνου.\nΣυνολικά το TrustGo είναι μια ισχυρή εφαρμογή ασφαλείας για Android. Αν και μου αρέσει, έχει τρόπους να προχωρήσει προτού μπορέσει να ανταγωνιστεί την καλύτερη δωρεάν εφαρμογή προστασίας από ιούς Android όσον αφορά τις δυνατότητες και την ανάκτηση συσκευών. Αλλά, επειδή είναι τόσο εύκολο στη ρύθμιση και τη χρήση, θα συνιστούσα το TrustGo σε οποιονδήποτε διαθέτει τηλέφωνο Android που μπορεί να μην είναι αρκετά κατανοητός για μερικές από τις πιο προηγμένες εναλλακτικές λύσεις. Παρά το γεγονός ότι είμαι δωρεάν, θα το κατατάξω υψηλότερο από σχεδόν κάθε εναλλακτική λύση που διατίθεται στην Αγορά από άποψη χαρακτηριστικών, ευκολίας χρήσης και απόδοσης.\nΗ Microsoft ξεκινά την κυκλοφορία του Revamped Outlook.com με νέες δυνατότητεςΛήξη υποστήριξης της Microsoft για Windows Server 2000Κερδίστε επιστροφή χρημάτων μέσω Αγορών με το Microsoft Live [Online Shopping]Η Apple κυκλοφορεί το iOS 13.1.2 με περισσότερες διορθώσεις και βελτιώσειςΚάντε το Flash Player να λειτουργεί στο Android 5.0 Lollipop


Φυσικοί τρόποι για να καθαρίσετε τα παλιά σας αντικείμενα από ορείχαλκο!\nΦυσικοι τροποι για να καθαρισετε τα παλια σας αντικειμενα απο ορειχαλκο!\nΧρησιμοποιήστε φυσικούς τρόπους για να απαλλαγείτε από την σκουριά των ορειχάλκινων αντικειμένων.\nΚατηγορία: Tips | Ανάρτηση: 15/09/2017 | Συντάκτης: Τζένη Μυλωνοπούλου\nΟ ορείχαλκος έχει γίνει πάλι ως μοντέρνο γυαλιστερό αξεσουάρ για το σπίτι. Και δεδομένου ότι αυτή ήταν μια λαϊκή έκδοση για το ντεκόρ του σπιτιού χρόνια πριν, δεν είναι παράξενο να βρούμε καλές προσφορές για ορειχάλκινα αντικείμενα. Αλλά αν το κομμάτι του αντικειμένου που διαθέτετε στο χέρι σας έχει παλιώσει και θραυτεί ίσως χρειαστεί να το καθαρίσετε. Έχουμε τον οδηγό βήμα προς βήμα για τον καθαρισμό ορείχαλκου χρησιμοποιώντας μόνο δύο φυσικά συστατικά που πιθανώς έχετε ήδη στην κουζίνα σας!\n1. Ελέγξτε για να δείτε αν είναι πραγματικά ορείχαλκος\nΠρώτα απ ΄όλα πιθανότατα θέλετε να μάθετε αν εργάζεστε πραγματικά με ορείχαλκο. Έτσι, αν δεν είστε 100% σίγουροι βάλτε ένα μαγνήτη από το ψυγείο σας και να δείτε αν κολλάει. Εάν το κάνετε, θα καταλάβετε πραγματικά αν είναι ορείχαλκος.\n2. Στύψτε το μισό λεμόνι στο μπολ σας.\n3. Προσθέστε τη μαγειρική σόδα.\n4. Ανακατέψτε τη μαγειρική σόδα και το λεμόνι έως ότου σχηματίσει ένα μείγμα.\n5. Χρησιμοποιήστε ένα μαλακό πανί και εφαρμόστε το μείγμα.\nΈχετε καλύτερα αποτελέσματα όταν απλώνετε το μείγμα προς μία κατεύθυνση. (Στο τέλος χρησιμοποίηστε κυρίως τα δάχτυλά σας)\n6. Ξεπλύνετε το μείγμα και στεγνώστε.\nΕπαναλάβετε και επαναλάβετε τη διαδικασία, όπου χρειάζεται.\n7. Όταν τελειώσετε, ξεβγάλτε σιγά σιγά το μείγμα με ένα πανί.\nΒεβαιωθείτε ότι δεν έχει απομείνει μείγμα και στη συνέχεια στεγνώστε με μια καθαρή πετσέτα.\n8. Εάν θέλετε να καθαρίσετε εντελώς τον ορείχαλκο, δοκιμάστε να το τρίψετε απαλά με ένα καθαρό, στεγνό πανί. Επίσης, για να λάμψει ο ορείχαλκος χρησιμοποιήστε λίγο ελαιόλαδο.\nΕναλλακτικά - Το αλάτι λειτουργεί επίσης!\n1. Κόψτε ένα λεμόνι στο μισό και πασπαλίστε το με πολύ αλάτι.\n2. Χρησιμοποιώντας το λεμόνι σαν είδος καθαρισμού, αρχίστε να το επεξεργάζεστε σε όλο το κομμάτι, πιέζοντας ελαφρά το χυμό καθώς τρίβετε. Το ελαφρώς τρίψιμο με το λεμόνι θα αρχίσει να απομακρύνει την σκουριά.\n3. Συνεχίστε να επεξεργάζεστε το λεμόνι γύρω από το κομμάτι μέχρι να γίνει καθαρό.\n4. Ξεπλύνετε με ζεστό νερό και είστε έτοιμοι!


Blog - Piniata.gr\nTo Σάββατο 15 Μαΐου στις 18:20 στο “Cook Beef“, ο Νίκος Θωμάς, ο Μάνος Σαρρής, ο Σάββας Ληχανίδης, ο Σταύρος Βαρθαλίτης και ο Χρήστος Γλωσσίδης, προτείνουν ωραίες συνταγές, ιδέες, tips και συνεχίζουν να μας εντυπωσιάζουν με τις πιο πρωτότυπες μαγειρικές κόντρες! Ο Νίκος δίνει χαρτί πορείας στην υπόλοιπη παρέα και τους οδηγεί με μετάθεση στον…\nΤο Piniata.gr έκανε guest εμφάνιση στην αγαπημένη Ελληνική τηλεοπτική σειρά "ΠΑΡΟΥΣΙΑΣΤΕ" που παίζει στον Ant1. Αφορμή ήταν ήταν ένα πάρτυ που γινόταν μέσα στο στρατόπεδο, το οποίο κάπως "ξέφυγε" στις προετοιμάσεις και κατέληξε σαν παιδικό πάρτυ. Πρωταγωνιστούν: Γιάννης Μπέζος, Μανώλης Μαυροματάκης, Λένα Ουζουνίδου, Βαλέρια Κουρούπη, Βασιλική Τρουφάκου, Σταύρος Μαρκάλας, Ελεάνα Καυκαλά, Κυριάκος Σαλής, Βίκτωρας Πέτσας,…\nΑν είναι η πρώτη σας φορά που διοργανώνετε παιδικό πάρτυ, τότε ακόμα δεν θα έχετε μυηθεί σε αυτόν τον κόσμο και θα σας λείπουν αρκετές πληροφορίες. (περισσότερα…)\nΤο Survivor party για παιδιά ξεκίνησε αρχικά ως μια ξεχωριστή πρόταση, για να νιώσουν οι συμμετέχοντες στο παιδικό πάρτυ ότι λαμβάνουν μέρος σε μια μάχη επιβίωσης, σε έναν στίβο όπως αυτόν που έβλεπαν στην τηλεόραση και ξετρελαίνονταν. Το Survivor party, όμως, ήρθε για να μείνει χωρίς να περνάει η μόδα του, όπως σε ένα τηλεοπτικό…\nΜια πινιάτα είναι ένα θαυμάσιο και διασκεδαστικό παιχνίδι για κάθε γιορτή γενεθλίων. Είναι πολύ ευχάριστο όχι μόνο για τα παιδιά, αλλά και για τους ενήλικες. Αυτό το άρθρο παρέχει κάποιες ιδέες για αυτό το θέμα. (περισσότερα…)\nΤο παιδί σας και οι φίλοι του παρακολουθούν φανατικά το Survivor στην τηλεόραση και δεν χάνουν επεισόδιο; Τότε μάλλον το πάρτυ του δεν πρέπει να είναι ένα απλό πάρτυ, αλλά ένα Survivor party. (περισσότερα…)\nΔεν έχει πολύ καιρό που στα πάρτυ έχει καταφτάσει ένα καινούριο αντικείμενο που έχει ενθουσιάσει μικρούς και μεγάλους. Η πινιάτα, αυτή η μεγάλη χρωματιστή, που είναι παραγεμισμένη με ό,τι μπορεί να φανταστεί κανείς, προκαλεί μεγάλη χαρά στα παιδιά αλλά και σε καθέναν που συμμετέχει σε αυτό το παιχνίδι. Χαρακτηριστικό της πινιάτας είναι πως μετά από…\nΔεν υπάρχει αμφιβολία ότι τα glow sticks είναι οι νικητές θαυμασμού σε κάθε glow party. Είναι η νέα μόδα που κυριαρχεί στα εφηβικά πάρτυ, καθώς τα παιδιά ξετρελαίνονται να βλέπουν τους φίλους τους να φωσφορίζουν στο σκοτάδι. Πάρτε μερικές ιδέες από εμάς και εντυπωσιάστε στο πάρτυ σας. Οι παρακάτω 9 δημιουργικοί τρόποι για να χρησιμοποιήσετε…\nΓιατί πινιάτα αντί δωράκια στο παιδικό πάρτυ\nΗ πιο κλασική λύση διασκέδασης των παιδιών στα παιδικά πάρτυ είναι κάποιος κλόουν ή μάγος που τα κρατάει απασχολημένα για ώρες με δημιουργικό τρόπο. Πλέον σχεδόν σε όλα τα πάρτυ υπάρχει κάποιος τέτοιου είδους ανιματέρ, ο οποίος μπορεί πράγματι να εγγυηθεί την επιτυχία του πάρτυ και να κάνει τα παιδιά να χαρούν. Όμως, από το…\nΠινιάτα κάστρο της Ραπουνζελ – Make a wish\nΒοηθήσαμε τον οργανισμό Make a wish να κάνει την ευχή της 4χρονης Τριανταφυλλιάς πραγματικότητα. Η ευχή της συγκεκριμένα ήταν "Εύχομαι να γίνω πριγκίπισσα Ραπουνζέλ!" Φτιάξαμε το πιο όμορφο κάστρο της Ραπουνζέλ σε πινιάτα γεμισμένη με τα πιο όμορφα ζαχαρωτά και γλυκά, τα παιδιά ξετρελάθηκαν και όπως είπε και η μαμά της Τριανταφυλλιάς "Ήταν η πιο…


Εταιρικές τραπεζικές κάρτες — RCB Bank Ltd Νέα\nΣυναλλαγές με παράγωγα Εταιρικοί πελάτεςΥπηρεσίες συναλλαγών\tΕταιρικές τραπεζικές κάρτες Η RCB Bank Ltd εκδίδει και παρέχει υπηρεσίες εταιρικών τραπεζικών καρτών Visa. Οι εταιρικές κάρτες της RCB είναι ένας ευέλικτος τρόπος πληρωμής σε οποιαδήποτε χώρα του κόσμου. Μπορείτε να ορίσετε ένα ατομικό όριο εξόδων, καθώς και όριο αναλήψεων μετρητών, για αυτές τις κάρτες. Οι εταιρικές κάρτες μπορούν να εκδοθούν σε 4 διαφορετικά νομίσματα - EUR, USD, GBP και RUB και είναι συνδεδεμένες με τον RCB λογαριασμό σας στο αντίστοιχο νόμισμα.\nΟικάρτες RCB Visa προσφέρουν την ευελιξία προσαρμογής του ορίου σας για συναλλαγές εφάπαξ, ώστε να καλύπτονται οι συνεχείς ανάγκες σας και οι απαιτήσεις της εταιρείας σας, επιτρέποντας αγορές μεγάλης αξίας. Με την δωρεάν υπηρεσία SMS-Notice, μπορείτε να ελέγχετε τη δραστηριότητα της κάρτας σας με έναν εύκολο και βολικό τρόπο απευθείας από το κινητό σας τηλέφωνο.\nΩς κάτοχος τραπεζικής κάρτας RCB, θα έχετε στη διάθεσή σας σύγχρονα μέσα πληρωμών και πρόσβαση σε μία σειρά επιπλέον προνομίων μέσω του προγράμματος RCB Club. Εκπτώσεις και ειδικές προσφορές είναι διαθέσιμες μόνο όταν χρησιμοποιείτε την κάρτα RCB Visa για την πληρωμή προϊόντων και υπηρεσιών.\nΑσφάλεια συναλλαγών με κάρτα Εξυπηρέτηση κατόχων καρτών © RCB Bank Ltd 2017 Όροι και Προϋποθέσεις


Stollen: Παραδοσιακό γερμανικό κέικ με αποξηραμένα φρούτα | Jenny.gr\nStollen: Παραδοσιακό γερμανικό κέικ με αποξηραμένα φρούτα\nΜυστικά για να φτιάξετε το πιο νόστιμο Stollen που θα σερβίρετε στο τραπέζι της Πρωτοχρονιάς και θα γεμίσει η κουζίνα σας αρώματα.\nΤο Stollen ξεκίνησε ως ένα απλό ψωμί αλλά τον 15ο αιώνα εμπλουτίστηκε με αποξηραμένα φρούτα και ξηρούς καρπούς που το έκαναν πιο πλούσιο και γιορτινό. Από τον 16ο αιώνα και μετά θεωρείται το απόλυτο γερμανικό γιορτινό γλύκισμα των ημερών.\n250 γρ. αλεύρι 00\n250 γρ. αλεύρι 0\n50 ml ζεστό γάλα\n40 γρ. αποξηραμένα βερίκοκα\n40 γρ. αποξηραμένα αχλάδια\n40 γρ. αμύγδαλα τριμμένα\nΜια πρέζα βανίλια + ½ ξυλάκι\nΒάζουμε τις σταφίδες σε χλιαρό νερό, μαζί με το ρούμι και τη βανίλια και τις αφήνουμε να μουλιάσουν.\nΑναμιγνύουμε τη μαγιά σε χλιαρό γάλα με δύο κουταλιές της σούπας αλεύρι (από τη συνολική ποσότητα αλευριού που χρειάζεται). Σκεπάζουμε το μείγμα με μεμβράνη και το αφήνουμε να ξεκουραστεί μέχρι να διπλασιαστεί σε όγκο.\nΜόνο όταν το μείγμα έχει διπλασιάσει πραγματικά τον όγκο του, το δουλεύουμε με το υπόλοιπο αλεύρι, το αλάτι, το λιωμένο βούτυρο, τη ζάχαρη, το χλιαρό νερό, το εκχύλισμα αμυγδάλου και το ξύσμα πορτοκαλιού και λεμονιού. Ζυμώνουμε τη ζύμη για περίπου 15 λεπτά.\nΤην τοποθετούμε σε ένα μπολ σκεπασμένο με μεμβράνη και την αφήνουμε να φουσκώσει για τουλάχιστον 1 ώρα.\nΑφού περάσει ο χρόνος, δουλεύουμε πάλι τη ζύμη αλλά όχι πολύ, προσθέτουμε όλα τα υπόλοιπα υλικά και τις μουλιασμένες σταφίδες.\nΧωρίζουμε τη ζύμη σε δύο μέρη, της δίνουμε μακρόστενο σχήμα, την απλώνουμε σε ένα ταψί καλυμμένο με λαδόκολλα και αφήνουμε να ξεκουραστεί για τουλάχιστον 30 λεπτά.\nΑνάβουμε το φούρνο στους 190 βσθμούς και ψήνουμε για περίπου 45 λεπτά.\nΜόλις βγάλουμε τα Stollen από τον φούρνο, τα αλείφουμε αν θέλουμε με λιωμένο βούτυρο.\nΣτη συνέχεια τα πασπαλίζουμε με ζάχαρη άχνη.\nΠεντανόστιμα ραβιόλι γεμιστά με κολοκύθα και σοκολάτα\nEggnog: Φτιάχνουμε το πιο γλυκό και νόστιμο ποτό των Χριστουγέννων\nΛαχταριστά cannoli με τέλεια κρεμώδη γέμιση\nΣΤΑΦΙΔΕΣ ΑΠΟΞΗΡΑΜΕΝΑ ΦΡΟΥΤΑ


Ήβη Διαμαντοπούλου: Η βραβευμένη αρχιτέκτων που έχει κατακτήσει τη Νέα Υόρκη θα ήθελε η Αθήνα να έχει περισσότερο χιούμορ | HuffPost Greece\n02/02/2016 02:17 EET | Updated 24/03/2016 07:54 EET\nΉβη Διαμαντοπούλου: Η βραβευμένη αρχιτέκτων που έχει κατακτήσει τη Νέα Υόρκη θα ήθελε η Αθήνα να έχει περισσότερο χιούμορ\nΕάν διαβάσει κάποιος το σύντομο βιογραφικό της Ήβης Διαμαντοπούλου, δεν θα μείνει ασυγκίνητος από τις σπουδές που έχει κάνει, ξεκινώντας με την αρχιτεκτονική στην Πάτρα και τις μεταπτυχιακές σπουδές της στο Princeton. Αυτό που, όμως, έχει κάνει την Ήβη Διαμαντοπούλου να ξεχωρίσει είναι το γεγονός ότι κατάφερε να κάνει την θεωρία πράξη, να διδάξει στο Princeton και το Columbia, να συμμετάσχει σε πολλές κριτικές επιτροπές, να πάρει μέρος στην Μπιενάλε της Βενετίας, αλλά και να κάνει δημοσιεύσεις σε μερικά από τα σημαντικότερα αρχιτεκτονικά/ design περιοδικά του κόσμου.\nΑυτή τη στιγμή βρίσκεται στη Νέα Υόρκη, όπου και εργάζεται για αρχιτεκτονικό γραφείο «MOS Architect», με το οποίο έλαβε το National Design Award για τον αρχιτεκτονικό σχεδιασμό του Smithsonian Design Museum και μίλησε στην HuffPost Greece, για την αρχιτεκτονική της Αθήνας, το αγαπημένο της κτίριο, αλλά και τοην πιο σημαντική στιγμή της μέχρι τώρα καριέρας της.\nΠώς προέκυψε η αρχιτεκτονική στη ζωή σας;\nΗ σχέση μου με την αρχιτεκτονική ξεκίνησε σαν παιδί, στο αρχιτεκτονικό γραφείο του πατέρα μου, ανάμεσα σε σχέδια και μακέτες, πηγαίνοντας συχνά μαζί του στο εργοτάξιο, και περνώντας χρόνο σε κτήρια του. Δεν συμπαθούσα καθόλου την ιδέα της αρχιτεκτονικής. Την έβρισκα χρονοβόρα, σκληρή, θορυβώδη και επίπονα αργή. Καταλάβαινα εκείνη την περίοδο την αρχιτεκτονική περισσότερο σαν τεχνική ενασχόληση, ιδέα που ανετράπη στα φοιτητικά μου χρόνια, μόνο για να ανατραπεί ξανά με τα πρώτα δικά μου κτήρια που είδα να ολοκληρώνονται.\nΒρέθηκα στη σχολή αρχιτεκτόνων του πανεπιστημίου Πατρών, όπου ανακάλυψα το ενδιαφέρον μου για τη θεωρία και ιστορία της αρχιτεκτονικής και κατάφερα να προσπεράσω την επιφύλαξη που είχα για το σχεδιασμό και την κατασκευή. Πολύ γρήγορα είχα εθιστεί στην ιδέα πως μέσα από τη θεωρία μπορεί κανείς να παράξει μια «άλλη» αρχιτεκτονική, με την αφέλεια και σχεδόν μεγαλομανία, που τυπικά διακρίνει κάθε έφηβο που πρωτοξεκινά κάτι.\nΗ γκαλερί Chamber που ολοκληρώθηκε το 2015 στο Chelsea, NY (MOS Architects)\nΈχετε μία σειρά από εντυπωσιακές σπουδές και διακρίσεις. Ποια θεωρείτε ότι ήταν μέχρι σήμερα η πιο σημαντική στιγμή της καριέρας σας;\nΕυχαριστώ πολύ! Για μένα σημαντικότερη στιγμή, περισσότερο επειδή υπήρξε κομβική στις μετέπειτα επιλογές μου, ήταν η πρώτη συμμετοχή μου στη Μπιενάλε της Βενετίας το 2006. Ήταν ένα ομαδικό σχεδιαστικό έργο που αναφερόταν στο μέλλον των μητροπόλεων, προτείνοντας την επέκτασή τους στο υπέδαφος, υποθέτοντας πως άμεσα τόσο το έδαφος όσο και η δυνατότητα κατακόρυφης εξάπλωσης πάνω σε αυτό θα εξαντληθούν. Είχα ήδη επισκεφθεί την προηγούμενη έκθεση αρχιτεκτονικής της Βενετίας το 2004, η οποία μου έκανε ξεκάθαρο πως υπάρχει μια παγκόσμια κοινότητα αρχιτεκτόνων που την απασχολούν κοινά ερωτήματα και φιλοδοξίες. Για πρώτη φορά με έκανε να αντιληφθώ την αρχιτεκτονική πέρα από την έμφυτη τοπικότητα των κτηρίων. Ότι η θεωρία που διάβαζα δεν ήταν ένα παγιωμένο σώμα γνώσης, αλλά διαμορφωνόταν ενεργά και αδιάκοπτα, όσο προφανής και να φαίνεται αυτή η σκέψη.\nΗ συμμετοχή μου στην επόμενη έκθεση, σε τόσο νεαρή ηλικία, με άφησε να υποθέσω πως η κοινότητα αυτή είναι ανοιχτή και προσβάσιμη. Οι άνθρωποι που θαύμαζα και μελετούσα το έργο τους από όλο τον κόσμο, περνούσαν από δίπλα μου και ο διάλογος μαζί τους σε πραγματικό χρόνο ήταν εφικτός. Καθ' όλη τη διάρκεια της προετοιμασίας του έργου μας σκεφτόμουν τον αριθμό των επισκεπτών που θα περάσουν από μπροστά του, κάτι που με είχε σχεδόν παραλύσει. Σκεφτόμουν διαρκώς τί είναι αυτό που έχω να πω; Ποια θα είναι η συμβολή μας σε αυτό το διάλογο; Σε επίπεδο ιδεών, αναπαράστασης, σχεδιασμού. Ήταν μια εμπειρία καθοριστική για οτιδήποτε επιδίωξα να κάνω αργότερα –από τη συμμετοχή μου σε εργαστήρια αρχιτεκτονικής στην Ευρώπη, τις σπουδές μου στο Princeton, ως την επιμέλεια κειμένων και εκδόσεων μέχρι και σήμερα.\nΠάνω σε τι εργάζεστε αυτή τη στιγμή;\nΤυχαίνει να εργάζομαι και πάλι σε ένα έργο για τη Μπιενάλε της Βενετίας. Αυτή τη φορά για το Αμερικάνικο περίπτερο, και μέσω του γραφείου MOS Architects στο οποίο εργάζομαι στην Νέα Υόρκη. Το θέμα αφορά ξανά στο μέλλον των πόλεων, πως αυτό μπορεί να καθοριστεί μέσα από το πρίσμα της αρχιτεκτονικής. Η έκθεση εστιάζει στο παράδειγμα του Ντιτρόιτ, την πόλη όπου θεωρείται πως καθιέρωσε το «αμερικάνικο όνειρο,» με αφορμή την ακμή της αυτοκινητοβιομηχανίας. Συνεχίζει να με ενθουσιάζει η συμμετοχή σε αυτή την έκθεση, παρότι ευτυχώς δεν νιώθω το ίδιο μούδιασμα που ένιωθα ακριβώς δέκα χρόνια πριν.\nΠαρακολουθώ επίσης έναν αριθμό κτηρίων για τους MOS, το καθένα σε διαφορετική φάση υλοποίησης, και τα περισσότερα σε διαφορετικά μέρη της Αμερικής. Σύντομα ολοκληρώνεται ένα από τα έργα που με ενθουσιάζουν περισσότερο στο οποίο εργάζομαι τα τελευταία τρία χρόνια –η αρχιτεκτονική είναι πράγματι αργή, αλλά αυτό είναι κάτι που πλέον θεωρώ πολυτέλεια. Το εκτιμώ και το απολαμβάνω. Πρόκειται για ένα κτήριο μικτής χρήσης στο Μπρούκλιν, που συνδυάζει ένα χώρο τέχνης με μία κατοικία και ένα κήπο.\nMixed Use No.2 στο Brooklyn, NY (MOS Architects)\nΠαράλληλα πάντα κάτι γράφω ή ερευνώ. Με ενδιαφέρει πολύ η σχέση της αρχιτεκτονικής με την τέχνη, και η ανάλυση των κοινών μας αισθητικών κριτηρίων, όπως αυτά γίνονται αντιληπτά σε καθημερινά αντικείμενα, στην τεχνολογία, τον τρόπο που ντυνόμαστε, και φυσικά στην αρχιτεκτονική. Πρόσφατα τελείωσα ένα άρθρο για το Κινέζικο ArchiCreation, και αυτές τις μέρες προετοιμάζω άρθρα για εκδόσεις στην Ελλάδα και την Ιταλία.\nΤι πιστεύετε ότι λείπει αρχιτεκτονικά από την Αθήνα;\nΝιώθω πως λείπει ο αυθορμητισμός στο σχεδιασμό των νέων κτηρίων. Κατά κάποιο τρόπο η Αθηναϊκή αρχιτεκτονική χαρακτηρίζεται από ένα είδος “επισημότητας”. Μου λείπουν περισσότερα έργα που έχουν χιούμορ, διαφέρουν από τα γειτονικά τους, εισάγουν νέες αναφορές μέσω της μορφής ή της υλικότητάς τους. Δεν θεωρώ πως η “επισημότητα” στην οποία αναφέρομαι είναι παθογένεια που χαρακτηρίζει αποκλειστικά την Αθήνα, θα έκανα το ίδιο ισχυρισμό για τις περισσότερες μητροπόλεις που έχω επισκεφθεί. Η Αθήνα όμως έχει το πλεονέκτημα να χαρακτηρίζεται αστικά από έντονο αυθορμητισμό. Ο συνδυασμός των μνημείων με την έντονη τοπογραφία, την ανάπτυξη σε πολλαπλούς κανάβους (σε αντίθεση με τον κάναβο του Τζεφερσον για παράδειγμα) κάνει την πόλη τόσο πλούσια σε αυτή την κλίμακα. Η αρχιτεκτονική από την άλλη πλευρά, τείνει να παραμένει συχνά αδιάφορη στο πάρτυ που συμβαίνει γύρω της, επιμένοντας σε ένα είδος ιδιότυπου μοντερνισμού. Βέβαια ιστορικά μπορεί κανείς να βρει τις ρίζες της μορφολογίας αυτής με απόλυτη συνέπεια σε μια σειρά από κανονισμούς και νόμους, καθώς και στην ίδια την ιστορία της ανάπτυξης της πόλης, οικονομική και πολεοδομική. Χωρίς βέβαια αυτό να σημαίνει πως δεν έχουν παραχθεί σπουδαία κτήρια στην Αθήνα τα τελευταία χρόνια. Θεωρώ πως υπάρχει μια νέα γενιά αρχιτεκτόνων στην Αθήνα που είναι προετοιμασμένη να αμφισβητήσει, με σεβασμό, αυτό το μοντέλο και να εισάγει νέες μορφές στην πόλη, και ανυπομονώ να συμβεί.\nΠοιο είναι το πιο αγαπημένο σας κτίριο στην Αθήνα;\nΑυτή είναι πολύ δύσκολη ερώτηση. Έχω μια ατελείωτη λίστα που δίνω σε φίλους που επισκέπτονται για πρώτη φορά την πόλη μου. Την ξεκίνησα πριν πέντε χρόνια και συνεχώς θυμάμαι πως κάτι έχω παραλήψει και το προσθέτω. Περιλαμβάνει από την Ακρόπολη, την πλακόστρωση του Πικιώνη και τον Λουμπαρδιάρη, το Ηρώδειο, και τη Μητρόπολη, ως την Ακαδημία και το Ζάππειο, το Φιξ και το σχολείο του Τάκη Ζενέτου στον Άγιο Δημήτριο, ως σύγχρονα έργα όπως το Μουσείο και η Όπερα.\nΈνα από τα κτήρια που ξεχωρίζω είναι το συγκρότημα κατοικιών ‘Ασύρματος,’ της Έλλης Βασιλακιώτη (1967). Kαταρχήν, ως σπάνιο παράδειγμα έργου μεγάλης κλίμακας που μελετήθηκε από γυναίκα αρχιτέκτονα τη δεκαετία του ’60 –μια περίοδο στην οποία ελάχιστες γυναίκες δραστηριοποιούνταν ή αναγνωρίζονταν ως επικεφαλής μελετών παγκοσμίως. Πρόκειται επίσης για ένα έργο που διεξήχθη από την Υπηρεσία Οικισμού, του τότε Υπουργείου Δημοσίων Έργων, μια υπηρεσία που εκλείπει από τη ζωή και την αρχιτεκτονική της χώρας. Η ίδια η αρχιτεκτονική του κτιρίου, η οριζόντια και τολμηρή μορφολογία, η μίξη των προγραμμάτων, η σχεδόν χιουμοριστική (τουλάχιστον στη δική μου ανάγνωση) αναπαραγωγή και διαστρέβλωση των τυπικών χαρακτηριστικών της δημοφιλούς πολυκατοικίας, η σχέση του κτηρίου με την τοποθεσία και την τοπογραφία είναι μερικοί από τους σημαντικότερους λόγους που για μένα ο Ασύρματος είναι από τα αγαπημένα μου κτίρια.\nΑν σας δινόταν η ευκαιρία να αναλάβετε ένα έργο για την πόλη των Αθηνών, ποιο θα θέλατε να ήταν αυτό και γιατί;\nΘα ήθελα πολύ να κάνω κάτι εφήμερο στην Εθνική Πινακοθήκη. Δεν έχω ιδέα τι, ίσως μια εγκατάσταση, ένα προσωρινό εσωτερικό σε απόλυτη αντίφαση με το υπέροχα μοντέρνο κέλυφος του κτηρίου. Θα ήθελα να είναι πλούσιο, χρωματικά και μορφολογικά και υλικά –πιθανόν να έφερνα στοιχεία μπαρόκ. Θα ήταν περισσότερο μια συζήτηση για το τι μπορεί κανείς να κάνει στην πόλη των Αθηνών, μακροπρόθεσμα, παρά ένα μοναδικό έργο. Ίσως, να καλούσα αρχιτέκτονες της γενιάς μου να απαντήσουν στην ίδια ερώτηση. Νομίζω πως οτιδήποτε κάνει κανείς σε αυτό το χώρο αποκτά αυτόματα απίστευτη βαρύτητα. Η σχέση τέχνης και αρχιτεκτονικής είναι κεντρική στη δουλειά μου, ίσως γιατι μεγαλώνοντας πέρασα πολύ χρόνο σε αυτό ακριβώς το κτήριο. Δεν ξέρω. Υποθετικά πάντα. Η Αθήνα είναι η πόλη μου, θα ήθελα να αναλάβω οτιδήποτε.\nΚατοικία στο Καστρί: Ήβη Διαμαντοπούλου και Γιώργος Παπάζογλου για την εταιρεία ACRM\nΤο γραφείο σας έλαβε το National Design Award από το Cooper Hewitt, Smithsonian Design Museum. Πείτε μας λίγο λόγια για αυτή την σημαντική στιγμή.\nΝαι, αυτό ήταν ό,τι καλύτερο συνέβη το 2015! Οι MOS Architects ιδρύθηκαν το 2005, από δύο ακαδημαϊκούς αρχιτέκτονες, και έχουν πετύχει να ισορροπούν μοναδικά μεταξύ ακαδημαικών αναζητήσεων, πειραματισμού, έρευνας και διατριβής, αλλά και των πρακτικών ζητημάτων της παραγωγής αρχιτεκτονικής και της κατασκευής κτηρίων. Η μια πλευρά του γραφείου τροφοδοτεί ασταμάτητα την άλλη και αντίστροφα. Εργάζομαι στο γραφείο τα τελευταία χρόνια και νιώθω πάντα τυχερή που βρέθηκα σε ένα χώρο τόσο σπουδαίο και τόσο κοντά στα ενδιαφεροντά μου, και μάλιστα σε μια στιγμή κριτική για τη διαμόρφωση και καθιέρωση τους.\nΟ θεσμός των βραβείων ξεκίνησε το 2000, από το Cooper Hewitt, Smithsonian Design Museum με σκοπό να τιμά Αμερικανούς σχεδιαστές που έχουν ξεχωρίσει για το συνολικό έργο τους. Ξεκινώντας από τον Λευκό Οίκο, το πρόγραμμα έχει στόχο να αναδείξει τη σημασία του design και τη συμβολή του στην καλυτέρευση της ζωής στη χώρα. Επτά βραβεία απονείμονται κάθε χρόνο, με το καθε ένα να αναφέρεται σε μια κατηγορία σχεδιασμού. Φέτος, το γραφείο βραβεύτηκε στην κατηγορία του αρχιτεκτονικου σχεδιασμού. Ήταν απίστευτη χαρά και τιμή για όλους μας. Πραγματικά πιστεύουμε πολύ και επενδύουμε σε κάθε έργο ξεχωριστά.\nΤο ιδιαίτερο χαρακτηριστικό των βραβείων είναι πως έχουν κοινωνικό και εκπαιδευτικό χαρακτήρα. Διαρκούν ολόκληρο το χρόνο, μέσα από εκπαιδευτικές εκδηλώσεις, εκθέσεις, ομιλίες και άλλα ανοιχτά προγράμματα ανά την Αμερική που έχουν στόχο να ενισχύσουν τη γνώση των πολιτών, και ειδικότερα των νέων, γύρω από τη σημασία του σχεδιασμού.\nPLUS: life DESIGN/DECO αρχιτεκτονική Ήβη Διαμαντοπούλου ΔΙΑΣΠΟΡΑ deco διακόσμηση συνέντευξη


Tο πράγμα πάει κάπως έτσι! Εμφύτευση τσιπ: με αυτές τις 12 κινήσεις θα κάνουν όλους τους ανθρώπους να το δεχθούν! – Γεγονότα στο μικροσκόπιο\n«Απόβαση» μεταναστών στον Έβρο – Άνοιξε τις πόρτες ο Ερντογάν και περνούν κατά κύματα στην Ελλάδα\n«Σε κλοιό» μεταναστών η Ελλάς: Εγινε αυτό που φοβόμασταν – «Αλλάχ Άκμπαρ» στην Μυτιλήνη – Αγριεύει η κατάσταση στο νησί – Βίντεο\nHome/NEA TAΞΗ ΠΡΑΓΜΑΤΩΝ/Tο πράγμα πάει κάπως έτσι! Εμφύτευση τσιπ: με αυτές τις 12 κινήσεις θα κάνουν όλους τους ανθρώπους να το δεχθούν!\nTο πράγμα πάει κάπως έτσι! Εμφύτευση τσιπ: με αυτές τις 12 κινήσεις θα κάνουν όλους τους ανθρώπους να το δεχθούν!\nantonis February 7, 2016\nΤο πράγμα πάει κάπως έτσι:\nΠερισφίγγει ο κλοιός γύρω από την Τουρκία\nΗ βεβήλωση των Ορθοδόξων Ιερών Ναών με τις κοσμικές συναυλίες


Η Δημιουργία του Αδάμ – Μιχαήλ Άγγελος Μπουρονάρτι\nΠεριγραφές ζωγραφικής ⇒ 🎨Μιχαήλ Άγγελος ⇒ Η Δημιουργία του Αδάμ – Μιχαήλ Άγγελος Μπουρονάρτι\nΗ διάσημη τοιχογραφία βασίζεται σε μια βιβλική ιστορία από το βιβλίο της Γένεσης, και δημιουργήθηκε με εντολή του Πάπα Ιούλιος Β ‘, στην οροφή του παρεκκλησιού Σιστίν στο Βατικανό. Το υπογεγραμμένο έργο είναι το κλειδί τόσο για τη θρησκευτική τέχνη όσο και για την Αναγέννηση. Η αρχική ιδέα του κτιρίου περιλάμβανε μόνο την εικόνα των δώδεκα αποστόλων, ωστόσο, όταν ο Μιχαήλ Άγγελος άρχισε να εργάζεται, επέκτεινε την αρχική ιδέα, και όταν ολοκληρώθηκε κατάφερε να απεικονίσει περισσότερες από 300 μορφές από την κλασική μυθολογία, την Παλαιά Διαθήκη και τη Γένεση, στις οποίες η Δημιουργία του Αδάμ είναι η κεντρική τοιχογραφία αυτού του έργου. .\nΔημιουργήθηκε το 1511, το έργο απεικονίζει την ιστορία του πώς ο Θεός προσδίδει στη ζωή του Αδάμ, του πρώτου ανθρώπου στη γη. Οι ισχυρές εικόνες δείχνουν τη σπίθα της ζωής που μεταδίδεται από δάχτυλο σε δάχτυλο και αξεπέραστα γραφικά γεμίζουν τη σύνθεση με πνευματική και σωματική ενέργεια.\nΗ εικόνα βρίσκεται σε ορθογώνιο με διαστάσεις περίπου 3 επί 6 μέτρα. Στα αριστερά, η μυϊκή φιγούρα του Αδάμ συνδυάζει όλα τα χαρακτηριστικά της αρσενικής ομορφιάς και η αναπαραγωγή χρώματος δείχνει αρμονία στις ανθρώπινες αναλογίες. Σιγά-σιγά και αργά πλησιάζει ένα αριστερό αριστερό χέρι στο Θεό – έναν ηλικιωμένο γενειοφόρο άτομο που περιβάλλεται από μια ομάδα αγγέλων. Η απάθεια γεμίζει το πρόσωπό του και δεν υπάρχει αρκετή ενέργεια για να ισιώσει εντελώς το χέρι του. Ο Κύριος μεταβιβάζει τη ζωή με το δεξί του χέρι. Τα δάχτυλα των ηρώων απεικονίζονται σε απόσταση αρκετών χιλιοστών το ένα από το άλλο, το οποίο είναι απολύτως ορατό σε ουδέτερο φόντο. Αξίζει να σημειωθεί ότι στην ιστορία της τέχνης είναι η πρώτη φορά που ο Θεός τοποθετήθηκε οριζόντια σε μια εικόνα.\nΈτσι, το δημοφιλές έργο προκάλεσε πολλές ερμηνείες και ερμηνείες. Μερικοί ιστορικοί και ιστορικοί τέχνης ισχυρίζονται ότι οι μορφές γύρω από τον Θεό αντιπροσωπεύουν τον ανθρώπινο εγκέφαλο, στον οποίο τμήματα του απεικονίζονται με ανατομική ακρίβεια. Άλλοι προτείνουν ότι το κόκκινο ύφασμα που περιβάλλει τον Κύριο συμβολίζει την ανθρώπινη μήτρα, ενώ το πράσινο κασκόλ παρακάτω είναι ένα φρέσκο κομμένο ομφάλιο λώρο.\nΩστόσο, δεν έχουν όλες οι ερωτήσεις που σχετίζονται με την τοιχογραφία ακριβείς απαντήσεις. Η μάζα των θεωριών είναι αφιερωμένη στην αρχικοποίηση των γυναικών στο αριστερό χέρι του Παντοδύναμου. Ίσως αντιπροσωπεύει τη μη δημιουργημένη Εύα, η οποία, αν και σε αντίθεση με την αρχική πηγή, εξακολουθεί να έχει το δικαίωμα να υπάρχει. Ο μυστηριώδης συμβολισμός περιλαμβάνει πολλά δικαιώματα, αλλά εγείρει ακόμη περισσότερα ερωτήματα. Υπάρχει μια θεωρία ότι τα περιγράμματα του Θεού, με τη μορφή ενός ομοιόμορφου οβάλ, συνδέονται με μια ελλιπή έλλειψη που σχηματίζει τη δημιουργία του.\nΗ δημιουργία του Αδάμ δείχνει την πλήρη δύναμη της χειρονομίας στις εικαστικές τέχνες, η οποία επηρέασε πολλά σύγχρονα έργα.\nΈνα τέταρτο του αιώνα μετά την ολοκλήρωση των αριστουργημάτων της οροφής, ο Μιχαήλ Άγγελος κλήθηκε από τον Κλήμεντ VII να δημιουργήσει την τοιχογραφία Last Judgment στον τοίχο του βωμού. Μαζί με άλλα έργα, κάνει τον αφέντη όχι μόνο έναν από τους πιο σημαντικούς καλλιτέχνες της εποχής της, αλλά και έναν από τους πιο διάσημους ζωγράφους στην ιστορία της καλής τέχνης.\nΘυσία του Νώε – Μιχαήλ Άγγελος Μπουουρανρότι Ο Michelangelo Buanorroti τον τελευταίο χρόνο της δουλειάς του στο παρεκκλήσι ζωγράφισε μια υπέροχη τοιχογραφία «Η Θυσία του Νώε». Οι εικόνες αυτής της δημιουργίας μεταφέρουν...\nΠρωί (γλυπτική) – Μιχαήλ Άγγελος Μπουρονάροτι Το γλυπτό του Μιχαήλ Άγγελου Μπουρονάροτι «Πρωί» έχει και άλλα ονόματα «Morning Dawn» και «Aurora». Το ύψος του γλυπτού είναι 203 cm, μάρμαρο. Το έργο...\nΠεριγραφή του πίνακα Η Δημιουργία του Αδάμ – Μιχαήλ Άγγελος Μπουρονάρτι.\n« Νεκρή φύση με ψάρια – Frederic Basil\nΛατρεία των Μάγων – Χανς Μπαλντούγκ »


Χριστίνα Κατσαντούλα: "Μια μπαλαρίνα...στα γήπεδα" - 4press.gr\nΕίναι η μικρότερη γυναίκα διαιτητής, μόλις 18 ετών, η Χριστίνα Κατσαντούλα προσελκύει κάθε φορά που μπαίνει στα γήπεδα τα βλέμματα των φιλάθλων πάνω της. Απο πολύ μικρή ηλικία είχε κλίση στον αθλητισμό.Η πολυετής πείρα του πατέρα της με το ποδόσφαιρο ήταν ενα λιθαράκι ώστε να αγαπήσει το συγκεκριμένο άθλημα ακόμα περισσότερο όχι όμως απο την πλευρά της παίκτριας αφού η ενασχόλησή της με το κλασσικό μπαλέτο δεν της το επέτρεπε. Τωρα θα μου πείτε πως μπορούν αυτα τα δυο να συμβαδίσουν; Η Χριστίνα μιλά στην εφημερίδα “Κόσμος” και την 4press και μας λύνει την απορία…\nΕίσαι η μικρότερη γυναίκα διαιτητής. Πως νιώθεις σφυρίζοντας στα γήπεδα;\nΝιώθω ιδιαίτερα περήφανη και ταυτόχρονα χαρούμενη που βρίσκομαι σε αυτόν τον χώρο από τόσο μικρή ηλικία.\nΠως ένα κορίτσι στην ηλικία σου αποφασίζει να ακολουθήσει την διαιτησία εστω και σαν χόμπι;\nΈναυσμα στο να ασχοληθώ με την διαιτησία, υπήρξε η πολυετής ενασχόληση του μπαμπά μου με το ποδόσφαιρο, αρχικά ως παίκτης και μετέπειτα ως προπονητής. Αυτό είχε σαν αποτέλεσμα να βρίσκομαι στον χώρο των γηπέδων από πολύ μικρή ηλικία και να αγαπήσω αυτό το άθλημα.\nΠοια η συμβουλή του μπαμπά που την ακολουθείς πιστά;\nΗ συμβουλή του μπαμπά που πάντα ακολουθώ και την οποία μου υπενθυμίζει πριν από κάθε αγώνα, είναι η πλήρης συγκέντρωση και ψυχραιμία κατά την διάρκεια του αγώνα.\nΗσουν αυτο που λέμε αγοροκόριτσο, έπαιζες ποδόσφαιρο;\nΌχι, αυτό δεν θα μπορούσα να το πω. Μου άρεσε ανέκαθεν να παρακολουθώ ποδόσφαιρο, αλλά η ενασχόληση μου με το κλασσικό μπαλέτο δεν μου άφηνε περιθώρια, ούτε χρονικά, ούτε σωματικά για να ασχοληθώ με το ποδόσφαιρο ως παίκτρια.\nΑσχολείσαι με το μπαλέτο 13χρόνια. Μπαλαρίνα και διαιτησία αλληλοσυγκρούονται… Πως κατάφερες να τα “συνδέσεις”;\nΗ αλήθεια είναι πως είναι δύο τελείως διαφορετικά αντικείμενα ενασχόλησης, παρ’όλα αυτά βρίσκω και τα δύο εξίσου ενδιαφέροντα. Το καθένα μου προσφέρει κάτι διαφορετικό, αλλά και τα δύο αποτελούν αναπόσπαστο κομμάτι της ζωής μου.\nΑν έπρεπε να διαλέξεις ανάμεσα στο μπαλέτο, τη διαιτησία και το Παιδαγωγικό. Ποιο θα κρατούσες και γιατί;\nΑυτή είναι μία πολύ δύσκολη ερώτηση. Στο κάθε ένα από αυτά, έχω αφιερώσει αρκετό χρόνο και κόπο, με αποτέλεσμα να μην μπορώ να διαλέξω ανάμεσα τους.\nΣου έχει τύχει κάποιο ευτράπελο την ώρα διεξαγωγής κάποιου αγώνα; Κι αν ναι πως αντέδρασες;\nΕίναι τέτοια η φύση του αθλήματος αυτού, που καλώς ή κακώς, πάνω στο πάθος του αγώνα σίγουρα θα δημιουργηθούν εντάσεις. Όμως εκεί καλείται ο κάθε διαιτητής να τις αντιμετωπίσει με ψυχραιμία και αυστηρότητα όπου είναι απαραίτητο.\nΈχεις δεχθεί σχόλια για το φύλο και την ηλικία σου λόγω διαιτησίας; Πως τα αντιμετώπισες;\nΑπό την αρχή της ενασχόλησής μου με την διαιτησία, γνώριζα ότι θα υπάρξουν σχόλια και για το φύλο και για την ηλικία μου. Ομολογώ πως στην αρχή της πορείας μου αυτό με ενοχλούσε, όμως από την εμπειρία μου ακόμα και ως φίλαθλος συνειδητοποιώ ότι αυτό είναι ένα φαινόμενο που δυστυχώς δεν πρόκειται να εκλείψει, οπότε επιλέγω απλώς να μην δίνω σημασία.\nΣπουδάζεις στο Παιδαγωγικό τμήμα του Πανεπιστημίου Πατρών, ήταν η πρώτη σου επιλογή;\nΝαι, ήταν η πρώτη μου επιλογή και είμαι πολύ χαρούμενη για την εισαγωγή μου στην συγκεκριμένη σχολή.\nΑυτό που θεωρώ ανεκτίμητο δώρο είναι η αγάπη, η φροντίδα και η στήριξη που λαμβάνω από την οικογένεια μου.\nΚλείνοντας θέλω να μου πεις σε ποιον αγώνα θα ήθελες να κάνεις διαιτησία, σε ποιες ομάδες;\nΙδανικά, θα ήθελα να φτάσω στο υψηλότερο επίπεδο σε αυτόν τον τομέα και εύχομαι και αυτό το όνειρο μου να γίνει πραγματικότητα!\n«Ολοκλήρωση συναντήσεων ομάδας μονογονέων»\nΜουσική και Αυτισμός -Γράφει η Μαριλένα Καλογεράκη


DIS Cloud Solutions | Η DIS βραβεύτηκε στα Sales Excellence Awards 2018\nΗ DIS βραβεύτηκε στα Sales Excellence Awards 2018\nΣτην κατηγορία «Υπηρεσίες & Συστήματα Πληροφορικής» βραβεύτηκε η DIS στα Sales Excellence Awards 2018, για το mobile app iAnywhere SFA.\nΣε μια εξαιρετικά ανταγωνιστική εποχή και ιδιαίτερα στο χώρο των FMCG, η DIS εισήγαγε μία καινοτομική προσέγγιση στην υιοθέτηση νέων κινητών τεχνολογιών για τις ενέργειες που αφορούν όλη την οργάνωση των πωλήσεων.\nΠρόκειται για ένα mobile app, που επιτρέπει στη Διοίκηση να αποκτήσει στρατηγική εικόνα 360ο για τον τελικό πελάτη και την εφοδιαστική αλυσίδα, να προσεγγίσει νέες αγορές, να αυξήσει μερίδια και να καθιερώσει Just in Time πρακτικές μειώνοντας το κόστος των αποθεμάτων. Η ομάδα πωλήσεων γνωρίζει εν κινήσει τις εκκρεμότητες, επιλύει ταχύτερα τυχόν προβλήματα πελατών και διαχειρίζεται άμεσα και αποτελεσματικά όλες τις εμπορικές διαδικασίες – από την προσφορά, την παραγγελία, την παράδοση έως και την είσπραξη. To iAnywhere είναι ειδικά σχεδιασμένο να επιτρέπει την καταγραφή της παρουσίας και πορείας του ανταγωνισμού σε πραγματικό χρόνο, κρίσιμη πληροφορία για την προσπάθεια κάθε εταιρίας να βρίσκεται σε ηγετική θέση στην αγορά.\nΜε βασικό στρατηγικό πλεονέκτημα την προσωποποιημένη προσέγγιση κάθε πελάτη ανάλογα με τον κλάδο στον οποίο ανήκει, το iAnywhere γίνεται αρωγός στην καθιέρωση και ενδυνάμωση των σχέσεων μεταξύ εταιρίας και πελάτη, μέσω της άμεσης και εξειδικευμένης εξυπηρέτησης.


Στης Γλαύκης το... Café: Προχωράμε με χιούμορ και χαμόγελο\nΣυνεχίζω από εκεί που το άφησα στην προηγούμενη ανάρτηση...\nΞεκινώ λόγω πανσελήνου με το φεγγαρόπαιδο (Rory Gallagher), είπαμε, μεγάλη αγάπη είναι αυτή, και ακολουθεί χιούμορ μέσω αστείων εικόνων (λίγο χοντρά αστεία) που βρήκα στο διαδίκτυο.\nΑφιερωμένο το σημερινό σε όσους μαγεύονται πάντα από τη λάμψη του φεγγαριού, σε εκείνους που δεν ξεχνούν το χαμόγελο και το χιούμορ και στις πιο δύσκολες στιγμές τους, μα ακόμα περισσότερο σ' αυτούς τους λίγους που ξέρουν να αγαπούν και θέλουν να ζήσουν την αλήθεια και όχι τα δήθεν που τους είπαν κάποιοι.\nΔιάβασα κάπου πως όταν νομίζουμε ότι έχουμε όλες τις απαντήσεις, η ζωή έρχεται και αλλάζει τις ερωτήσεις...! Οπότε τι συζητάμε; Προχωράμε με χαμόγελο και χιούμορ, ώστε ν' αντιμετωπίζουμε κάθε αλλαγή ερώτησης με θάρρος και δύναμη.\nΣαν το Φεγγαρόπαιδο του Rory προσπαθώ πάντα να προσφέρω το χαμόγελο (μέσα από οποιαδήποτε προσφορά) και πολύ συχνά το γέλιο σ' αυτούς που αγαπώ ή σ' εκείνους που κρίνω ότι το έχουν ανάγκη.\nΕύλογα θα ρωτούσε κανείς: "Μα τι κάθεσαι κι ασχολείσαι;"\nΑν μπορώ, γιατί να μην το κάνω; Δεν περιστρέφονται όλα γύρω από εμάς στην τελική! Θα μας πιάσει καμιά ζαλάδα από την πολλή περιστροφή και θα πέσουμε ξεροί!\nΤο έχω ξαναβάλει... Ε, και;\nYou are a moonchild and pretty soon child\nThat I'm gonna make you smile forever\nJust give me a sign and I'll show you my plan\nYou are a blue child, forever true child\nYou know I'll try to paint the skies blue forever\nJust give me a sign and I'll show you my plan.\nTell me why you look so sad,\nTime slips by like grains of sand\nJust put your future in my hands\nI've got the feelin I'm gonna make you smile forever.\nJust give me a sign and I'll show you my plan,\nΕ, να μην βάλω μερικά ακόμα δικά του; Αμαρτία είναι...\nΜια ισχυρή σε μέγεθος live δόση!\nΓια όποιον αντέχει μια δεύτερη πολύ δυνατή!\nΑυτό μόνο γι' αυτούς που παίρνουν αυτό που θέλουν...\nΕδώ πείτε μου, βρε παιδιά, τι συμβαίνει, γιατί γενικά έχω χάσει τον μπούσουλα...!\nΑκολουθούν οι εικόνες που υποσχέθηκα κι όποιος αντέξει...\nΤα γατάκια παρακάτω δίνουν τον καλύτερο τους εαυτό!\nΌταν το πάθος κυριεύει και τα μικρά τετράποδα...\nΑγρρρ... και γεια σας!\nΑναρτήθηκε από Γλαύκη στις 4:37 μ.μ.\nGiannis Pit. 13 Οκτωβρίου 2019 - 5:42 μ.μ.\nΑ βρε Γλαύκη μου μας φτιάχνεις την Κυριακή μας! Ποικιλοτρόπως\nΜια με τα υπέροχα κλασικά τραγούδια του Ρόρυ, αχ αυτό το "Moonchild" συγκλονιστικό, μια με τις εικόνες και το χιούμορ τους.\nΝα είσαι καλά γιατί η προσφορά χαμόγελου είναι ευλογία στις μέρες μας, το ξέρεις.\nΕλπίζω να είσαι καλά και να πορεύεσαι μάχιμη.\nΓλαύκη 19 Οκτωβρίου 2019 - 3:09 μ.μ.\nΠόσο κοστίζει άραγε ένα ειλικρινές χαμόγελο σήμερα; Ίσως πολύ περισσότερο από ό,τι φανταζόμαστε...\nΕίμαι καλά και σ' ευχαριστώ πολύ.\nΠορεύομαι εντελώς μάχιμη (ας κάνω κι αλλιώς), αν και πολύ δυσαρεστημένη από όσα βλέπω γύρω μου. Επιβεβαιώνομαι διαρκώς για όσα έλεγα σχετικά με την κατάσταση του κόσμου. Δεν πάμε καθόλου καλά όμως! Πολλή παθογένεια συναντώ και με έχει θορυβήσει όλο αυτό. Μπορεί να γράψω κάτι για όλα αυτά, αν βρω χρόνο και κυρίως διάθεση. Τα ζούμε που τα ζούμε δίπλα μας, είναι πολύ ψυχοφθόρο ακόμα και να τα συζητά κανείς.\nΜαρία Κανελλάκη 14 Οκτωβρίου 2019 - 3:25 μ.μ.\nΠολύ χορταστική η μερίδα σου Γλαύκη μου, γέλασα με την καρδιά μου, απόλαυσα αγαπημένες μουσικές και προβληματίστηκα μ' αυτό το "η ζωή έρχεται και αλλάζει τις ερωτήσεις". Πολύ σοφό.\nΚαλό ξεκίνημα στη νέα εβδομάδα μάς επιφύλαξες.\n(Αυτό με το νύφη και το σκυλάκι, όλα τα λεφτά!)\nΦιλί γλυκό ♥\nΓλαύκη 19 Οκτωβρίου 2019 - 3:11 μ.μ.\nΝα είσαι καλά, Μαρία μου!\nΑυτός ήταν ο σκοπός εξάλλου της ανάρτησης. Είχα ανάγκη η ίδια το γέλιο και την απόλαυση μέσω της μουσικής, οπότε θεώρησα καλό να το προσφέρω και σε άλλους.\ndrastiria 14 Οκτωβρίου 2019 - 3:35 μ.μ.\nΑνάρτηση που με έκανε από τη μια να γελάσω κι από την αλλη να προβληματιστώ. Ευχαριστούμε Γλαυκη μου!\nΓλαύκη 19 Οκτωβρίου 2019 - 3:13 μ.μ.\nΟ προβληματισμός μέσω του γέλιου είναι πιο λάιτ και συχνά τον προτιμώ. Αρκετά φορτία κουβαλάμε οι περισσότεροι...\nΣ' ευχαριστώ κι εγώ!\nBest Soul Blues Songs Of All Time\nRory Gallagher, ένας μουσικός χωρίς "φτιασιδώματα"\nΛίγα εύστοχα λόγια και πολλή μουσική\n"Διαβάζω ανάποδα τον κόσμο"\n"Αυτή την ώρα θέλω να κλέψω"\nΣτάση αστραπή για έναν χαιρετισμό και από εδώ και πέρα μπορώ να κάνω λόγο για διακοπές, οι οποίες ξεκινούν σχεδόν από αυτή την ώρα...\nΔιεκδικείς, αγωνίζεσαι, ζεις κι ας χάσεις!\nΠροσδοκίες και άλλα... έτσι, για να έχουμε να λέμε\nΑκόμα και η ελευθερία έχει όρια...\n"Γιατί καθρέφτης γίνεσαι". "Μοιάζουμε;"\nΠώς θα ορίζαμε την ομορφιά;\nΠατρίδα μου, η αγκαλιά σου\n"Από την ορθάνοιχτη πόρτα φαινόταν ένα κομμάτι μεσ...\n"Αλλά καθώς βραδιάζει..."\nΑπευθείας πτήσεις από τη Βρετανία στην Ελλάδα στις 15 Ιουλίου. Τι ανακοίνωσε ο κυβερνητικός εκπρόσωπος για τη Σουηδία - Η απόφαση ελήφθη κατόπιν εισήγησης των ειδικών και σε συνεργασία με τη βρετανική κυβέρνηση – Εκκρεμεί η απόφαση για Σουηδία Το «πράσινο φως» για την επαν...\nΚαι μια μουσική εικόνα\nΔΙΑΦΟΡΑ ΑΛΛΑ ΙΣΩΣ ΟΧΙ ΑΔΙΑΦΟΡΑ (140)\nΚΟΙΝΩΝΙΚΑ ΔΡΩΜΕΝΑ (172)\nΠΙΟ ΠΡΟΣΩΠΙΚΑ (117)\nΠΟΛΙΤΙΚΑ ΔΡΩΜΕΝΑ (65)\nΨΥΧΑΓΩΓΙΚΑ ΔΡΩΜΕΝΑ (69)


Κιργιστάν: Άνω – κάτω η χώρα και τα τανκς στις δρόμους – Candia Doc\nΚιργιστάν: Άνω – κάτω η χώρα και τα τανκς στις δρόμους\nΣτο μεταξύ, οι βουλευτές του Κιργιστάν συγκεντρώθηκαν σε μια αίθουσα της προεδρικής κατοικίας, στα περίχωρα της πρωτεύουσας, για να συζητήσουν τον διορισμό μιας νέας κυβέρνησης στη χώρα. Ο πρόεδρος της Βουλής Μικτιμπέκ Αμπντουλάγιεφ, ανακοίνωσε ότι το Σώμα έχει απαρτία (δηλαδή τουλάχιστον 61 μέλη παρόντα) ώστε να λάβει αποφάσεις, κάτι που δεν είχε επιτευχθεί στα μέσα της εβδομάδας.\nΠαράλληλα ο πρόεδρος του κοινοβουλίου του Κιργιστάν Μικτιμπέκ Αμπντουλντάγιεφ ανακοίνωσε σήμερα ότι θα παραιτηθεί από το αξίωμα αυτό, στο οποίο παρέμεινε για λιγότερο από μία εβδομάδα.\nΟ Αμπντολντάγιεφ έκανε αυτή την ανακοίνωση κατά τη συνεδρίαση για τον διορισμό ενός νέου πρωθυπουργού.\nO Mητσοτάκης είδε τις καταστροφές του «Ιανού» ως… ευκαιρία εκσυγχρονισμού της Καρδίτσας!\nΚορονοϊός: 305 νέα κρούσματα, πέντε θάνατοι και 100 διασωληνωμένοι\nΔέκα Παλαιστίνιοι συνελήφθησαν σήμερα, έπειτα από συγκρούσεις με την...\nΗ οριστική έγκριση από το Υπουργείο Αγροτικής Ανάπτυξης, για να...\nΗ Γενική Συνέλευση του ΟΗΕ έδωσε την Παρασκευή το...


Μηλόξιδο για αδυνάτισμα: Έξι σοβαρές επιπτώσεις στην υγεία - Aftodioikisi.gr\nΤο μηλόξιδο έχει γίνει πολύ δημοφιλές τα τελευταία χρόνια, καθώς πιστεύεται ότι μπορεί να βοηθήσει στην απώλεια βάρους.\nΚάποιες έρευνες έχουν δείξει ότι η ιδιότητα αυτή συνδέεται με την περιεκτικότητά του σε οξικό οξύ, το οποίο ενισχύει το ένζυμο AMPK, με αποτέλεσμα να σταματά την αποθήκευση λίπους στο σώμα και ταυτόχρονα να ενισχύει την καύση του.\nΆλλοι ερευνητές αναφέρουν πως πρέπει να αποφεύγεται η κατανάλωση μηλόξιδου για μεγάλο χρονικό διάστημα, καθώς δεν είναι ασφαλές.\nΔείτε παρακάτω τους πιθανούς κινδύνους από την κατανάλωση μηλόξιδου:\nΣοβαρά στομαχικά προβλήματα: Επειδή είναι όξινο, πολλοί οργανισμοί δεν το ανέχονται. Αν πάσχετε από ελκώδη κολίτιδα, φλεγμονή του πεπτικού συστήματος ή είστε επιρρεπείς στον στομαχόπονο, πρέπει να το αποφεύγετε.\nΑλλάζει τις κινήσεις του εντέρου: Το μηλόξιδο παράγεται από χυμό μήλων που έχει υποστεί ζύμωση. Τα μήλα περιέχουν πηκτίνη, μια διαλυτή φυτική ίνα που δρα ως πυκνωτικός παράγοντας στο έντερο. Η πηκτίνη του μηλόξιδου ενισχύει τα καλά βακτήρια του εντέρου και μειώνει τη φλεγμονή. Αν καταναλώνετε όμως μεγάλες ποσότητες, υπάρχει ο κίνδυνος διάρροιας.\nΚίνδυνος για τα νεφρά: Αν αντιμετωπίζετε πρόβλημα με τα νεφρά σας, πρέπει να αποφεύγετε οτιδήποτε όξινο. Ειδικά το μηλόξιδο πρέπει να είναι αραιωμένο σε νερό (2 κουταλάκια του γλυκού σε 250ml νερού).\nΠροκαλεί φούσκωμα: Επειδή καθυστερεί την εκκένωση του στομάχου, προκαλεί φούσκωμα, αέρια και ναυτία.\nΕπιδεινώνει την γαστροοισοφαγική παλινδρόμηση: Η αύξηση της πρόσληψης μηλόξιδου, προκαλεί αύξηση των οξέων στο στομάχι, με αποτέλεσμα να εντείνονται οι καούρες και τα συμπτώματα της παλινδρόμησης.\nΒλάπτει το ανοσοποιητικό: Τα προβιοτικά των τροφών που έχουν υποστεί ζύμωση αυξάνουν τα καλά βακτήρια στο έντερο και συμβάλλουν στην ενίσχυση του ανοσοποιητικού, το μηλόξιδο στερείται όμως τέτοιων προβιοτικών.\nΥΓΕΙΑ, ΑΔΥΝΑΤΙΣΜΑ, ΜΗΛΟΞΥΔΟ


Utopia: Η σειρά ακυρώθηκε από το Amazon Prime Video | Watch & Chill\nSaved By The Bell: Ανανεώθηκε για δεύτερη σεζόν\nFate: The Winx Saga – Το Netflix κυκλοφόρησε το trailer\nTAGS: Amazon Prime VideoUtopiaΑΚΥΡΩΘΗΚΕ\nFlack: Ημερομηνία και trailer της σειράς με την Anna Paquin\nComing 2 America: Δείτε το trailer του sequel\nThe Wilds: Ανανεώθηκε για δεύτερη σεζόν από το Amazon Prime Video\nComing 2 America: Κυκλοφόρησαν οι πρώτες φωτογραφίες του sequel\nHelstrom: Η σειρά ακυρώθηκε από το Hulu\nΠαρόλο που υπάρχουν δεκάδες επαγγελματίες που ασχολούνται με την εμφάνιση των χαρακτήρων που υποδύονται οι ηθοποιοί, δεν είναι λίγες οι φορές που έχουν γίνει λάθη.\nΣτη σημερινή λίστα συγκεντρώσαμε μερικά από αυτά τα λάθη που συναντήσαμε σε δημοφιλείς ταινίες στον κινηματογράφο.\nΑνεξάρτητα από το πόσο μοντέρνα παρουσιάστηκε η Scarlett O’Hara στο φιλμ Gone with the Wind, θα ήταν αδύνατο να μπορέσει προβλέψει τις τάσεις της μόδας τόσες δεκαετίες νωρίτερα. Το διάσημο κόκκινο φόρεμα της με φτερά και στρας δεν έχει καμία σχέση με τη μόδα του Εμφυλίου Πολέμου και ήταν περισσότερο εμπνευσμένο από το στυλ της δεκαετίας του 1930 και του 1940.\nΠροσπαθώντας να δημιουργήσουν μια ρομαντική εμφάνιση, οι στυλίστες της ταινίας Legends of the Fall, αγνόησαν τα ιστορικά γεγονότα. Ο χαρακτήρας του Brad Pitt έχει όμορφα ξανθά μαλλιά και γένια, αλλά αυτή η εμφάνιση δεν ήταν αποδεκτή τη δεκαετία που λάμβαναν χώρα τα γεγονότα του φιλμ. Οι περισσότεροι άνδρες επέλεγαν το μουστάκι και είχαν πάντα τα μαλλιά τους κοντά.\nΗ ταινία King Arthur τοποθετείται χρονικά στον πέμπτο αιώνα και οι στυλίστες επέλεξαν να φορέσουν στους ιππότες βαριές μεταλλικές πανοπλίες. Μέχρι τον δέκατο τέταρτο αιώνα όμως οι πανοπλίες αυτές ήταν κατασκευασμένες από δέρμα και μόνο οι ταχυδρόμοι φορούσαν μεταλλικές.\nΤο Harry Potter and the Order of the Phoenix εξελίσσεται τη δεκαετία του ’90 και τα ρούχα φαίνονται αρκετά ακριβή, ωστόσο, υπήρχαν και λάθη. Ο Dudley Dursley για παράδειγμα φοράει ένα σορτς G-Unit, μια μάρκα που δημιουργήθηκε από τον 50 Cent το 2003.\nΗ ταινία μας μεταφέρει στη Νέα Υόρκη στα τέλη του δέκατου ένατου αιώνα, όπου δεν υπήρχε τέτοιο χτένισμα, μακιγιάζ ματιών και φυσικά λιπ γκλος. Όπως και να έχει, το Hello, Dolly! με την Barbra Streisand πήρε 3 Όσκαρ και θεωρείται μέχρι σήμερα μια σπουδαία ταινία.\nΚατά τη διάρκεια του φιλμ, οι γυναίκες φορούν όμορφα φορέματα με ανοιχτούς ώμους. Φαίνονται υπέροχα, αλλά τον δέκατο έκτο αιώνα, οι γυναίκες φορούσαν πάντα μέσα από τα φορέματα ένα ακόμα ένδυμα που κάλυπτες τους ώμους και που τις προστάτευε από τον κρύο και τον ιδρώτα.\nΗ κορυφαία ταινία The Danish Girl τοποθετείται στο 1926, αλλά στο πρώτο μισό του φιλμ, τα ρούχα που βλέπουμε δεν έχουν σχέση με τη δεκατία του 1920.\nΣε μια σκηνή του A Dangerous Method, η Keira Knightley εμφανίζεται φορώντας μόνο τον κορσέ της. Αυτό όμως έρχεται σε πλήρη αντίθεση με τους κανόνες που συνόδευαν τη χρήση του συγκεκριμένου ρούχου. Μια γυναίκα δεν θα φορούσε ποτέ σκέτο κορσέ.\nΣτο Mary Queen of Scots, τα σκουλαρίκια που φορούσε η Saoirse Ronan δεν υπήρχαν καν στη Σκωτία του 16ου αιώνα.\nΤο ρομαντικό δράμα του 2005 βασίστηκε στο κλασικό μυθιστόρημα της Jane Austen, το οποίο δημοσιεύθηκε το 1813. Το βιβλίο μας δίνει την ευκαιρία να φανταστούμε τους χαρακτήρες καθώς και τα κοστούμια τους. Στην έκδοση της ταινίας, η Lizzie, την οποία έπαιξε η Keira Knightley, φοράει λαστιχιένες μπότες Wellies. Αυτές οι μπότες όμως δεν υπήρχαν εκείνη την εποχή και φτιάχτηκαν 40 χρόνια μετά.\nΗ ταινία που αφηγείται την ιαπωνική αεροπορική επίθεση στο Περλ Χάρμπορ το 1941, δείχνει τις γυναίκες να φοράνε φούστες χωρίς κάλτσες. Εκείνη την εποχή δεν υπήρχε περίπτωση να εμφανιστεί μια γυναίκα με γυμνά πόδια.\nMε πληροφορίες από Bright Side και Kiwireport\nTo δίκτυο Netflix ανακοίνωσε μέσω βίντεο μια νέα τηλεοπτική σειρά με τίτλο Sky Rojo, τη δημιουργία της οποίας έχουν αναλάβει οι Álex Pina και Esther Martínez Lobato της δημοφιλούς σειράς La Casa De Papel.\nΣτους πρωταγωνιστικούς ρόλους συναντάμε τους Verónica Sánchez, Yany Prado, Lali Espósito, Asier Etxeandia και Miguel Ángel Silvestre.\nΤο Sky Rojo θα προβληθεί στις 19 Μαρτίου του 2021, ενώ φημολογείται ότι έχει λάβει ήδη πράσινο φως και για δεύτερο κύκλο. Κάθε επεισόδιο θα διαρκεί 25 λεπτά.\nΗ υπόθεση του Sky Rojo\nTρεις γυναίκες δραπετεύουν από το Las Novias Club, προσπαθώντας να ξεφύγουν από τον προαγωγό τους. Οι Coral, Wendy και Gina ξεκινούν ένα άγριο και τρελό ταξίδι αναζητώντας την ελευθερία, ζώντας έντονα και επικίνδυνα κάθε λεπτό που περνάει. Με βασικό κίνητρο τη θέληση για ζωή και απόλυτα ενωμένες, είναι αποφασισμένες να γλιτώσουν για πάντα, με κάθε ρίσκο.\nH streaming υπηρεσία Peacock ανανέωσε τη σειρά Saved by the Bell για δεύτερη σεζόν.\nΣτην υπόθεση της σειράς που αποτελεί το reboot της ομότιτλης εκπομπής του 1989, ο Ζακ Μόρις είναι πλέον κυβερνήτης της Καλιφόρνιας και αναγκάζεται να κλείσει πάρα πολλά γυμνάσια, στέλνοντας όμως τους μαθητές στα σχολεία με την υψηλότερη απόδοση – συμπεριλαμβανομένου του Bayside High.\nΗ αρχική σειρά είχε τέσσερις σεζόν και προβλήθηκε στο NBC από το 1989 μέχρι το 1992. Στη νέα σειρά είδαμε ξανά τον Mark-Paul Gosselaar που υποδυόταν τον Zack Morris αλλά επέστρεψαν και οι Mario Lopez (A.C. Slater), Elizabeth Berkley (Jessie Spano), Tiffani Thiessen (Kelly Kapowski), Dustin Diamond (Screech) και Lark Voorhies (Lisa Turtle).\nΤο νέο Saved By The Bell έκανε πρεμιέρα στις 25 Νοεμβρίου του 2020 και η αλήθεια είναι ότι οι κριτικές ήταν μέτριες. Ωστόσο το Peacock θέλησε να δώσει μία ακόμα ευκαιρία.\nΤο Netflix κυκλοφόρησε το επίσημο trailer της νέας πρωτότυπης σειράς του με τίτλο “Fate: The Winx Saga”.\nΗ σειρά συγκεντρώνει ήδη μεγάλο ενδιαφέρον καθώς πίσω από τη δημιουργία βρίσκεται ο Μπράιαν Γιανγκ της επιτυχημένης σειράς “The Vampire Diaries”.\nΤο Fate: The Winx Saga βασίζεται στη διάσημη ιταλική σειρά κινουμένων σχεδίων “Winx Club” του Ιτζίνιο Στράφι.\nΗ νέα σειρά του Netflix αφηγείται το ταξίδι ενηλικίωσης πέντε νεραϊδών από την Αλφία, ένα οικοτροφείο μαγισσών του Άλλου Κόσμου, στο οποίο θα τελειοποιήσουν τις δυνάμεις τους και παράλληλα θα έρθουν αντιμέτωπες με τον έρωτα, την αντιζηλία και τα τέρατα που απειλούν την ύπαρξη του είδους τους.\nΔιαβάστε επίσης 👉 Όλα όσα έρχονται στο Netflix τον Ιανουάριο\nH πρώτη σεζόν θα αποτελείται από έξι επεισόδια και στους πρωταγωνιστικούς ρόλους θα δούμε τους ηθοποιούς Abigail Cowen, Danny Griffin, Hannah van der Westhuysen, Elisha Applebaum και Freddie Thorp.\nΤο Fate: The Winx Saga θα κάνει πρεμιέρα στο Netflix στις 21 Ιανουαρίου του 2021.\nNEWS14 mins πριν


Διπλωματικό επεισόδιο μεταξύ Ρωσίας και Γαλλίας λόγω των επεισοδίων στο Euro - Κλήθηκε για εξηγήσεις ο Γάλλος πρεσβευτής στη Μόσχα\nΔιπλωματικό επεισόδιο μεταξύ Ρωσίας και Γαλλίας λόγω των επεισοδίων στο Euro – Κλήθηκε για εξηγήσεις ο Γάλλος πρεσβευτής στη Μόσχα\nΗ Γαλλία και η Ρωσία συγκρούονται στο Euro, αλλά στο πεδίο της διπλωματίας: λίγες ώρες πριν από το δεύτερο ματς της ομάδας της στη Λίλ, η Μόσχα καταγγέλλει την “απαράδεκτη” σύλληψη χθες 43 από τους οπαδούς της εξαιτίας ανησυχιών για πρόκληση βίαιων επεισοδίων.\n“Η σύλληψη από την αστυνομία περισσότερων από 40 Ρώσων οπαδών που επέβαιναν σ’ ένα λεωφορείο είναι ένα απολύτως απαράδεκτο επεισόδιο”, τόνισε ο Ρώσος υπουργός Εξωτερικών Σεργκέι Λαβρόφ μιλώντας στη Δούμα, την κάτω Βουλή του ρωσικού κοινοβουλίου.\nΟι οπαδοί αυτοί συνελήφθησαν χθες στο Μαντελιέ-λα Ναπούλ (νοτιοανατολική Γαλλία), σε απόσταση 170 χλμ. από τη Μασσαλία, όπου βίαια επεισόδια ξέσπασαν το Σάββατο στο περιθώριο του ματς Αγγλίας-Ρωσίας. Ετοιμάζονταν για να μεταβούν στη Λίλ (βόρεια Γαλλία), όπου διεξάγεται σήμερα από τις 16:00 ώρα Ελλάδας το ματς Ρωσίας-Σλοβακίας.\nΟι οπαδοί ετέθησαν υπό κράτηση και μεταφέρθηκαν στη Μασσαλία στο πλαίσιο της έρευνας για τα βίαια επεισόδια του Σαββάτου. Έντεκα εξ αυτων αφέθηκαν ελεύθεροι και οι υπόλοιποι παραμένουν υπό κράτηση στη Μασσαλία για μέγιστο διάστημα 48 ωρών, ανέφερε σήμερα μια πηγή που γνωρίζει την υπόθεση.\n“Οι γαλλικές αρχές ήταν υποχρεωμένες, τη στιγμή που τους συνέλαβαν, να ενημερώσουν την πρεσβεία ή το γενικό προξενείο στη Μασσαλία. Αυτό δεν έγινε”, δήλωσε ο Λαβρόφ, διευκρινίζοντας ότι οι διπλωμάτες πληροφορήθηκαν για το επεισόδιο από τα μηνύματα οπαδών στους ιστότοπους κοινωνικής δικτύωσης.\nΟ άνδρας αυτός, ο οποίος είχε ήδη θεαθεί παρέα με τον Ρώσο πρόεδρο Βλαντίμιρ Πούτιν, είχε φωτογραφηθεί στο παρελθόν να αποδίδει ναζιστικό χαιρετισμό μαζί μ’ έναν μουσικό ενός ακροδεξιού ρωσικού ροκ συγκροτήματος, αν και αρνείται ότι συμπαθεί τους ναζί.\n“Έχουμε επαρκώς ακριβείς ενδείξεις για τη συμμετοχή τουλάχιστον ενός αριθμού εξ αυτών στα απαράδεκτα βίαια επεισόδια” που σημειώθηκαν στη Μασσαλία, είχε δηλώσει χθες ο εκπρόσωπος του κράτους στον νομό Alpes-Maritimes Αντόλφ Κολρά, αναφορικά με τα άτομα που συνελήφθησαν χθες.\nΠάντως ο Ρώσος υπουργός Αθλητισμού Βιτάλι Μούτκο δήλωσε σήμερα στη Μόσχα ότι δεν μπορεί να αποκλείσει Ρώσοι οπαδοί να εμπλακούν σε νέα βίαια επεισόδια στο Euro 2016, επειδή “προκαλούνται διαρκώς” ενώ, “ό,τι κι αν συμβεί, λέγεται αμέσως πως ένοχοι είναι οι Ρώσοι”, όπως δήλωσε.\nΟι Ρώσοι χούλιγκαν, οι οποίοι ήταν “εξαιρετικά εκπαιδευμένοι”, σύμφωνα με τις αρχές, βρίσκονταν στην πρώτη γραμμή κατά τις συμπλοκές που σημειώθηκαν το Σάββατο στη Μασσαλία, αλλά ουδείς συνελήφθη, αποτέλεσμα οι δυνάμεις της τάξης να δεχθούν επικρίσεις.\n“Όλοι αυτοί που, από κοντά ή από μακριά, συμμετείχαν σ’ αυτές τις βιαιότητες, σ’ αυτές τις οδομαχίες, πρέπει όχι μόνο να ταυτοποιηθούν, αλλά κυρίως να σταλούν πίσω στη χώρα τους”, επέμεινε σήμερα ο γάλλος κυβερνητικός εκπρόσωπος Στεφάν Λε Φολ.\nΠέρα από τις διπλωματικές σχέσεις, ο φόβος για νέα επεισόδια από τους χούλιγκαν στο Euro παραμένει ζωηρός. Το ματς Ρωσία-Σλοβακία που διεξάγεται σήμερα στη Λίλλη πραγματοποιείται την παραμονή του ματς Αγγλίας-Ουαλίας, που θεωρείται επίσης υψηλής επικινδυνότητας, στη Λανς, σε απόσταση περίπου 30 χιλιομέτρων.\nΟ Γάλλος πρεσβευτής στη Μόσχα κλήθηκε για εξηγήσεις\nΟ πρεσβευτής της Γαλλίας στη Μόσχα, ο Ζαν-Μορίς Ριπέρ, κλήθηκε στο υπουργείο Εξωτερικών της Ρωσίας για εξηγήσεις μετά τη σύλληψη και την κράτηση Ρώσων οπαδών κατά τη διάρκεια του ευρωπαϊκού πρωταθλήματος Euro 2016.\nΣτον Γάλλο διπλωμάτη επισημάνθηκαν οι “διακρίσεις” σε βάρος των Ρώσων πολιτών καθώς και το γεγονός ότι η “περαιτέρω υποδαύλιση του αντιρωσικού αισθήματος” θα μπορούσε να βλάψει τις σχέσεις των δύο χωρών, αναφέρεται στην ανακοίνωση που εξέδωσε το υπουργείο.\n“Το υπουργείο Εξωτερικών της Ρωσίας καλεί τις γαλλικές αρχές να προσέξουν με μεγάλη σοβαρότητα αυτήν την κατάσταση και να ρυθμίσουν το ζήτημα που αφορά τους συλληφθέντες Ρώσους πολίτες το συντομότερο δυνατόν, με βάση το δίκαιο και με πολιτισμένο τρόπο”, πρόστίθεται στην ανακοίνωση αυτή.\nΛίγο νωρίτερα, ο υπουργός Εξωτερικών Σεργκέι Λαβρόφ είχε χαρακτηρίσει “απολύτως απαράδεκτη” τη σύλληψη 43 Ρώσων οπαδών για τα επεισόδια που σημειώθηκαν το Σαββατοκύριακο στη Μασσαλία. Οι Ρώσοι τέθηκαν υπό κράτηση ενώ ετοιμάζονταν να αναχωρήσουν με πούλμαν για τη Λίλλη, για να παρακολουθήσουν τον αγώνα της εθνικής ομάδας τους με εκείνη της Σλοβακίας. Οι έντεκα από τους συλληφθέντες αφέθηκαν ελεύθεροι σήμερα.\nDiplwmatiko epeisodio metaksy Rwsias kai Gallias Διπλωματικό επεισόδιο μεταξύ Ρωσίας και Γαλλίας λόγω των επεισοδίων στο Euro - Κλήθηκε για εξηγήσεις ο Γάλλος πρεσβευτής στη Μόσχα 2016-06-16